type: legislation

jurisdiction: EU

text:
 |
 52011PC0817
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena leasaítear Rialachán (CE) Uimh. 294/2008 lena mbunaítear an Institiúid Eorpach um Nuálaíocht agus Teicneolaíocht /* COIM/2011/0817 leagan deireanach - 2011/0384 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Bunaíodh an Institiúid Eorpach um Nuálaíocht
 agus Teicneolaíocht (EIT) le Rialachán (CE) Uimh. 294/2008 agus é mar an
 cuspóir aige cur le fás eacnamaíoch inbhuanaithe agus le hiomaíochas trí chumas
 nuálaíochta an AE agus a Bhallstáit a athneartú. Le linn na tréimhse 2014-2020
 rannchuideoidh an EIT le cuspóir ginearálta “Fís 2020 - an Creatchlár um Thaighde
 agus Nuálaíocht” (dá ngairtear ‘Fís 2020’ anseo feasta)[1], trí
 bhíthin thriantán eolais an ardoideachais, an taighde agus na nuálaíochta a
 chomhtháthú. Tarlaíonn an comhtháthú seo go príomha trí na Pobail Eolais agus
 Nuálaíochta (PENanna), ina dtugtar eagraíochtaí le chéile ar bhonn fadtéarmach
 thart ar dhúshláin shochaíocha.
 Cuirfear an ranníocaíocht
 airgeadais ó ‘Fís 2020’ leis an EIT chun feidhme i gcomhréir leis an
 Rialachán ó Рharlaimint na hЕorpa agus ón gComhairle ina leagtar
 síos na rialacha maidir le rannpháirtíocht agus scaipeadh in ‘Fís 2020’[2]. Cumhdófar “gníomhaíochtaí breisluacha PEN” leis an gcistiú a
 thabharfaidh an EIT do na PENanna, ach féadfaidh na PENanna nó a n‐eagraíochtaí
 comhpháirtíochta iarratas a chur isteach ar scéimeanna eile faoi ‘Fís 2020’
 nó faoi chláir an Aontais Eorpaigh i gcomhréir lena rialacha faoi seach agus ar
 bhonn comhionann le hiarratais eile.
 Tá na leasuithe arna mbeartú bunaithe ar roinnt foinsí: ceachtanna a
 foghlaimíodh le linn na chéad tréimhse, an togra le haghaidh Chlár Oibre
 Straitéiseach um Nuálaíocht an EIT, ina dtógtar ar thogra Bhord Rialaithe an
 EIT, na moltaí as tuarascáil sheachtrach mheasúnaithe agus tuairim an
 Choimisiúin ar an meastóireacht, chomh maith le torthaí na mórchomhairliúchán
 le páirtithe leasmhara an EIT.
 2. TORTHAÍ AN CHOMHAIRLIÚCHÁIN LE PÁIRTITHE
 LEASMHARA AGUS NA MEASÚNUITHE TIONCHAIR
 Cuireadh san áireamh na freagraí ar na
 comhairliúcháin oscailte maidir leis EIT in ullmhúchán an togra.[3]. Chuir na Ballstáit, réimse
 leathan de pháirtithe leasmhara ón tionscal, ón saol acadúil agus ón tsochaí
 shibhialta tuairimí in iúl. Léiríodh tacaíocht láidir le misean an EIT chun
 comhar níos mó agus níos fearr idir an saol acadúil, saolta na fiontraíochta,
 an taighde agus na nuálaíochta a thiomáint. De réir freagróirí, ba cheart don
 EIT ról faoi leith a imirt in ‘Fís 2020’, an Clár AE um Thaighde agus Nuálaíocht
 don todhchaí, agus ba cheart naisc níos fearr a chothú le hiarrachtaí eile
 Eorpacha agus náisiúnta. Mhol formhór na bhfreagróirí an tslí ina n‐áirithítear
 tríd an EIT rannpháirtíocht gnólachtaí ina chuid oibre agus moladh don
 Institiúid a cuid gníomhaíochtaí for-rochtana a mhéadú. Ina theannta sin, mheas
 freagróirí go raibh rannpháirtíocht gnólachtaí thar a bheith iomchuí le
 haghaidh rath an EIT sa todhchaí. Tá solúbthacht, soiléireacht maidir le
 rialacha agus torthaí soiléire ó infheistíocht, dá bhrí sin, ríthábhachtach
 chun rannpháirtíocht ón earnáil phríobháideach a mhealladh.
 Tá an togra ag brath chomh maith ar
 thuarascáil sheachtrach mheasúnaithe ina meastar gurb é comhtháthú an triantáin
 eolais an‐iomchuí agus go bhfuil glacadh maith leis na téamaí ar a bhfuil
 an EIT struchtúrtha. Tá cuid mhór tacaíochta le haghaidh na samhla atá
 forbartha ag an EIT, bunaithe thart ar ghréasáin chomhtháite ionad
 comhlonnaithe. Ina theannta sin, bhí freagróirí dearfach agus comhsheasmhach
 maidir lena dearcadh gurbh é an luach na bPENanna feidhmiú mar chatalaíoch
 d’fhonn luach breise a dhaingniú ó na gníomhaíochtaí ar thug baill aonair fúthu
 cheana féin.
 3. EILIMINTÍ DLÍ AN TOGRA
 Tá an togra bunaithe ar Airteagal 173 den
 CFAE agus cuirfear chun feidhme é mar bhainistíocht indíreach láraithe.
 4. IMPLEACHT BHUISÉADACH
 Le linn na tréimhse 2014-2020 cuirfear ranníocaíocht airgeadais EUR 3.182.230 milliún
 (praghsanna reatha) ar fáil don EIT ó ‘Fís 2020’, an Creatchlár um Thaighde agus Nuálaíocht (2014-2020). Leagtar amach sa ráiteas reachtach airgeadais a ghabhann
 leis an togra seo na himpleachtaí acmhainní buiséadacha, daonna agus
 riaracháin.
 2011/0384 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena leasaítear Rialachán (CE) Uimh. 294/2008
 lena mbunaítear an Institiúid Eorpach um Nuálaíocht agus Teicneolaíocht
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 173(3) de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[4],
 Ag féachaint don tuairim ó Choiste na Réigiún,[5],
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1)
 De réir na Straitéise ‘Eoraip 2020’ le
 haghaidh fáis chliste, inbhuanaithe agus uileghabhálaigh, tá ról tábhachtach ag
 an Institiúid Eorpach um Nuálaíocht agus Teicneolaíocht (dá ngairtear an EIT
 anseo feasta) a rannchuidíonn le roinnt tionscnamh suaitheanta.
 (2)
 Le linn na tréimhse 2014-2020
 ba cheart go rannchuideodh an EIT le cuspóirí “Fís 2020 - an Creatchlár um
 Thaighde agus Nuálaíocht” a bunaíodh le Rialachán Uimh. XX/XXXX ó
 Pharlaimint na hEorpa agus ón gComhairle (dá ngairtear ‘Fís 2020’ anseo
 feasta),[6] trí bhíthin thriantán eolais an taighde, na nuálaíochta agus an
 oideachais a chomhtháthú.
 (3)
 D’fhonn creat comhchuibhithe a áirithiú i gcomhair
 rannpháirtithe in ‘Fís 2020’, ba cheart go mbeadh feidhm ag Rialachán Uimh. XX/XXXX
 ó Рharlaimint na hЕorpa agus ón gComhairle ina leagtar síos na
 rialacha maidir le rannpháirtíocht agus scaipeadh in ‘Fís 2020’ – an
 Creatchlár um Thaighde agus um Nuálaíocht (2014-2020) (dá ngairtear na ‘Rialacha
 maidir le Rannpháirtíocht’ anseo feasta) i leith an EIT.
 (4)
 Tugtar sainmhíniú ar na rialacha maidir le cearta
 maoine intleachtúla a bhainistiú sna Rialacha maidir le Rannpháirtíocht.
 (5)
 Tugtar sainmhíniú ar na rialacha maidir le stáit
 rannpháirteacha agus tríú tíortha sa Rialachán maidir le ‘Fís 2020’.
 (6)
 Ba cheart don EIT dul i ngleic go díreach le
 hionadaithe náisiúnta agus réigiúnacha agus le páirtithe leasmhara eile ón
 slabhra nuálaíochta ionas go mbeadh iarmhairtí tairbheacha ar an dá thaobh ann.
 Chun dialóg agus malartú den chineál sin a dhéanamh
 níos córasaí, ba cheart go ndéanfaí Fóram Páirtithe Leasmhara an EIT a eagrú,
 ina dtabharfaí le chéile an pobal níos leithne de pháirtithe leasmhara faoi
 shaincheisteanna leathana.
 (7)
 Ba cheart go ndéanfaí raon feidhme ranníocaíocht an
 EIT leis na Pobail Eolais agus Nuálaíochta (dá ngairtear PENanna anseo feasta)
 a shainiú agus ba cheart bunús acmhainní airgeadais na bPENanna a shoiléiriú.
 (8)
 Ba cheart comhdhéanamh chomhlachtaí an EIT a
 shimpliú. Ba cheart feidhmiú Bhord Rialaithe an AE a chuíchóiriú agus ba cheart
 tuilleadh soiléirithe a dhéanamh ar róil agus ar thascanna an Bhoird Rialaithe
 agus an Stiúrthóra faoi seach.
 (9)
 Ba cheart go ndéanfaí PENanna nua, lena n‐áirítear
 a réimsí tosaíochta agus eagrú agus uainiú an phróisis roghnúcháin, a sheoladh
 ar bhonn na módúlachtaí arna sainiú sa Chlár Oibre Straitéiseach um Nuálaíocht.
 (10)
 Ba cheart do na PENanna a gcuid gníomhaíochtaí
 oideachais a leathnú, trí chúrsaí oiliúna gairmiúla a chur ar fáil.
 (11)
 Ní mór don Choimisiún agus don EIT oibriú i gcomhar
 le chéile maidir le heagrú, faireachán agus meastóireacht a dhéanamh ar na
 PENanna chun comhchuibheas leis an gcóras faireacháin agus meastóireachta
 foriomlán ar leibhéal an AE a áirithiú.
 (12)
 Ba cheart do na PENanna sineirgí a lorg le
 tionscnaimh ábhartha an Aontais Eorpaigh.
 (13)
 D’fhonn rannpháirtíocht níos leithne eagraíochtaí ó
 Bhallstáit éagsúla sna PENanna a dheimhniú, ba cheart eagraíochtaí
 comhpháirtíochta a bhunú i dtrí Bhallstát ar a laghad.
 (14)
 Ba cheart don EIT na critéir agus na nósanna
 imeachta chun faireachán a dhéanamh ar ghníomhaíochtaí na bPENanna agus chun na
 gníomhaíochtaí sin a mhaoiniú agus meastóireacht a dhéanamh orthu a ghlacadh
 sula seolfar an próiseas roghnúcháin le haghaidh PENanna.
 (15)
 Ba cheart go ndéanfaí tuairim an Choimisiúin maidir
 le cuspóirí sonracha an EIT, mar atá siad sainithe in ‘Fís 2020’, agus a
 chomhlántachtaí le beartais agus le hionstraimí an Aontais Eorpaigh, a chur san
 áireamh i gClár Saothair Tríbhliantúil an EIT.
 (16)
 Toisc go dtagann an EIT faoi 'Fís 2020', bainfidh
 sé le príomhshruthú chaiteachas an athraithe aeráide mar atá sainithe in ‘Fís
 2020’.
 (17)
 Ba cheart go bhfaighfí ionchur tráthúil don
 mheastóireacht ar ‘Fís 2020’ in 2017 agus 2023 ó mheastóireacht an EIT.
 (18)
 Ba cheart don Choimisiún a ról a neartú maidir le
 faireachán a dhéanamh ar chur chun feidhme gnéithe sonracha de ghníomhaíochtaí
 an EIT.
 (19)
 Leagtar síos sa Rialachán seo, ar feadh na tréimhse
 ó 2014 go dtí 2020, imchlúdach airgeadais atá comhionann leis an
 bpríomhthagairt, de réir bhrí phointe 17 den Chomhaontú Idirinstitiúideach an
 XX/YY/201Z idir Parlaimint na hEorpa, an Chomhairle agus an Coimisiún maidir le
 comhar um chúrsaí buiséadacha agus maidir le bainistíocht fhónta airgeadais,
 don údarás buiséadach le linn an nós imeachta bhuiséadaigh bhliantúil. Ba cheart go soláthrófaí an ranníocaíocht airgeadais don
 EIT ó 'Fís 2020’.
 (20)
 Bíodh is go ndearnadh foráil dá leithéid i dtosach,
 ní bhfaighidh Fondúireacht an EIT ranníocaíocht dhíreach ó bhuiséad AE agus
 níor cheart go mbeadh feidhm ag nós imeachta urscaoilte an AE leis.
 (21)
 Ar mhaithe le soiléireacht, ba cheart go gcuirfí
 Iarscríbhinn nua in ionad na hIarscríbhinne a ghabhann le Rialachán (CE)
 Uimh. 294/2008.
 (22)
 Ba cheart Rialachán (CE) Uimh. 294/2008 a
 leasú dá réir.
 TAR ÉIS AN RIALACHÁN SEO A GHLACADH:
 Airteagal 1
 Leasaítear Rialachán (CE) Uimh. 294/2008
 mar a leanas:
 (1)
 Leasaítear Airteagal 2 mar seo a leanas:
 (a)
 Scriostar mír 3 agus mír 4.
 (b)
 Cuirtear an méid seo a leanas in ionad mhír 7:
 ciallaíonn “institiúid ardoideachais” institiúid
 de réir bhrí Airteagal 2 de Chinneadh (CE) Uimh. XXX/20XX ó
 Рharlaimint na hЕorpa agus ón gComhairle lena mbunaítear “Erasmus
 do chách”.
 (c)
 cuirtear an mhír 10 seo a leanas isteach:
 "10. Is éard atá i gceist le ‘Fóram Páirtithe
 Leasmhara’ cruinniú oscailte d’ionadaithe údarás náisiúnta agus réigiúnach,
 leasa eagraithe agus aonáin aonair ó réimsí an ghnó, an ardoideachais, agus an
 taighde, cnuas‐eagraíochtaí mar aon le páirtithe leasmhara eile ón
 triantán eolais”.
 (d)
 cuirtear an mhír 11 seo a leanas isteach:
 11. Ciallaíonn “gníomhaíochtaí breisluacha PEN”
 gníomhaíochtaí arna ndéanamh ag eagraíochtaí comhpháirtíochta lena gcuirtear le
 comhtháthú thriantán eolais an taighde, na nuálaíochta agus an ardoideachais,
 lena n‐áirítear gníomhaíochtaí bunaithe, riaracháin agus comhordaithe na
 bPENanna.
 (2)
 Cuirtear an méid seo a leanas in ionad
 Airteagal 3:
 “Airteagal 3
 Misean agus Cuspóirí
 Is é misean an EIT cur le fás eacnamaíoch
 inbhuanaithe na hEorpa agus le hiomaíochas trí chumas nuálaíochta na mBallstát
 agus an Aontais a athneartú. Déanfaidh sé sin trí ardoideachas, taighde agus
 nuálaíocht den chaighdeán is airde a chur chun cinn agus a lánpháirtiú.
 Tá Cuspóirí Ginearálta, Cuspóirí Sonracha agus
 táscairí ar thorthaí an EIT don tréimhse 2014-2020 sainithe in ‘Fís 2020’”.
 (3)
 In Airteagal 4(1), scriostar pointe (b):
 (4)
 Leasaítear Airteagal 5(1) mar seo a leanas:
 (a)
 scriostar pointe (a).
 (b)
 Cuirtear an pointe (j) seo a leanas isteach
 “(j) an Fóram Páirtithe Leasmhara a thíolacadh
 uair sa bhliain ar a laghad le heolas a chur in iúl maidir le gníomhaíochtaí an
 EIT, a thaithí, a dhea-chleachtas agus a rannchuidiú le nuálaíocht an Aontais,
 taighde agus beartais agus cuspóirí oideachais. Tabharfar cuireadh do
 Pháirtithe Leasmhara a ndearcthaí a chur in iúl.”
 (5)
 In Airteagal 6(1), cuirtear an méid seo a
 leanas in ionad phointe (c):
 “(c) gníomhaíochtaí oideachais agus oiliúna ar
 leibhéal máistreachta agus dochtúireachta, chomh maith le cúrsaí oiliúna
 gairmiúla, i ndisciplíní a bhfuil sé de chumas iontu riachtanais
 shocheacnamaíocha na hEorpa sa todhchaí a shásamh, agus a chothaíonn forbairt
 scileanna a bhaineann le nuálaíocht, feabhsú scileanna bainistíochta agus
 fiontraíochta agus soghluaisteacht taighdeoirí agus mac léinn”.
 (6)
 Leasaítear Airteagal 7 mar seo a leanas:
 (a)
 cuirtear isteach mír 1a:
 "1a. Seolfaidh an EIT roghnú agus ainmniú na
 bPENanna de réir na réimsí tosaíochta agus an sceidil ama atá sainithe sa
 COSN.”
 (b)
 cuirtear an pointe (h) seo a leanas le mír 2:
 “(h) ullmhacht le sineirgí a bhunú le tionscnaimh
 eile de chuid an Aontais,”
 (c)
 cuirtear an méid seo a leanas in ionad mhír 3:
 "3. An t-íoschoinníoll a chuirtear le PEN a
 bhunú go mbeidh ar a laghad trí eagraíocht chomhpháirtíochta rannpháirteach
 ann, a bheidh bunaithe i dtrí Bhallstát éagsúla ar a laghad. Ní foláir nó go
 mbeadh na heagraíochtaí comhpháirtíochta seo neamhspleách ar a chéile, de réir
 bhrí Airteagal 7 de na ‘Rialacha maidir le Rannpháirtíocht’”:
 (d)
 cuirtear an méid seo a leanas in ionad mhír 4:
 "4. Beidh tromlach
 na n‐eagraíochtaí comhpháirtíochta i PEN bunaithe sna Ballstáit. Beidh
 institiúid ardoideachais amháin agus cuideachta phríobháideach amháin ar a
 laghad ina gcuid de gach PEN.”
 (e)
 cuirtear isteach an mhír 5 seo a leanas:
 "5. Glacfaidh an EIT na critéir agus na
 nósanna imeachta chun faireachán a dhéanamh ar ghníomhaíochtaí na bPENanna agus
 chun na gníomhaíochtaí sin a mhaoiniú agus meastóireacht a dhéanamh orthu sula
 seolfar an nós imeachta roghnúcháin le haghaidh PENanna nua.”
 (7)
 Cuirtear isteach an tAirteagal 7a seo a
 leanas:
 "Airteagal 7a
 Prionsabail
 le haghaidh meastóireacht agus faireachán a dhéanamh ar PENanna
 Eagróidh an EIT, ar bhonn príomhtháscairí
 feidhmíochta agus i gcomhar leis an gCoimisiún, faireachán leanúnach agus
 meastóireachtaí seachtracha tréimhsiúla ar aschuir, ar thorthaí agus ar
 thionchar gach PEN.”
 (8)
 Cuirtear isteach an tAirteagal 7b seo a
 leanas:
 "Airteagal 7b
 Ré
 PEN, leanúint le PEN agus críoch a chur le PEN
 1.
 Faoi réir fhothorthaí na meastóireachtaí
 tráthrialta agus faoi réir shaintréithe réimsí ar leith, fráma ama idir 7
 mbliana agus 15 bliana a bheidh ag PEN de ghnáth.
 2.
 Féadfaidh an Bord Rialaithe cinneadh a dhéanamh síneadh
 ama a chur le hoibriú PEN ar feadh tréimhse níos faide ná an tréimhse a
 céadsocraíodh más sin an bealach is iomchuí chun cuspóirí an EIT a bhaint
 amach.
 3.
 I gcás ina n‐aimseoidh
 meastóireachtaí ar PEN torthaí nach bhfuil leordhóthanach, glacfaidh an Bord
 Rialaithe bearta iomchuí lena n‐áirítear an tacaíocht airgeadais atá aige
 a laghdú, a mhodhnú nó a tharraingt siar nó deireadh a chur leis an gcomhaontú.”
 (9)
 Scriostar Airteagal 10.
 (10)
 Cuirtear an méid seo a leanas
 in ionad mhír 2 d’Airteagal 14:
 "2. Maoineofar na PENanna ó na foinsí seo a
 leanas, go háirithe:
 (a)
 ranníocaíochtaí ó eagraíochtaí comhpháirtíochta, a
 bheidh ina bhfoinse shubstaintiúil maoinithe;
 (b)
 ranníocaíochtaí reachtacha nó deonacha ó na
 Ballstáit, ó thríú tíortha nó ó údaráis phoiblí laistigh díobh sin;
 (c)
 ranníocaíochtaí ó chomhlachtaí
 idirnáisiúnta nó ó institiúidí idirnáisiúnta;
 (d)
 ioncam a ghintear trí
 ghníomhaíochtaí na bPENanna féin agus trí ríchíosanna ó chearta maoine
 intleachtúla;
 (e)
 dearlaicí caipitil, lena n‐áirítear
 na cinn sin atá á mbainistiú ag Fondúireacht an EIT;
 (f)
 tiomnachtaí, deonacháin agus
 ranníocaíochtaí ó dhaoine aonair, ó institiúidí, ó fhondúireachtaí nó ó aon
 chomhlachtaí náisiúnta eile;
 (g)
 ranníocaíocht ón EIT;
 (h)
 ionstraimí airgeadais, lena n‐áirítear
 iad sin arna gcistiú ó bhuiséad ginearálta an Aontais Eorpaigh”.
 D’fhéadfadh ranníocaíochtaí
 comhchineáil a bheith san áireamh leis na ranníocaíochtaí.”
 (11)
 Cuirtear an méid seo a leanas in ionad
 Airteagal 14 (4):
 "4. D’fhéadfadh
 suas le 100 % de chostais incháilithe iomlána ghníomhaíochtaí breisluacha
 PEN a bheith cumhdaithe le ranníocaíocht an EIT”.
 (12)
 Cuirtear an méid seo a leanas in ionad
 Airteagal 15:
 "Airteagal 15
 Clárú
 agus tuairisciú
 Glacfaidh an EIT:
 (a)
 clár saothair rollach tríbhliantúil a bheidh
 bunaithe ar an COSN, a luaithe a ghlacfar é, lena mbeidh ráiteas maidir le
 mórthosaíochtaí agus le mórthionscnaimh bheartaithe an EIT agus na PENanna,
 lena n‐áirítear meastachán ar riachtanais mhaoinithe agus ar fhoinsí
 maoinithe. Beidh táscairí iomchuí ann freisin chun faireachán a dhéanamh ar
 ghníomhaíochtaí na bPENanna agus an EIT. Cuirfidh an EIT an réamhchlár saothair
 rollach tríbhliantúil faoi bhráid an Choimisiúin faoin 31 Nollaig gach N-2. Tabharfaidh an Coimisiún tuairim laistigh de thrí mhí
 maidir le cuspóirí sonracha an EIT mar atá sainithe in ‘Fís 2020’ agus a
 chomhlántachtaí le beartais agus le hionstraimí an Aontais. Tabharfaidh an EIT
 aird chuí ar thuairim an Choimisiúin, agus i gcás easaontais tabharfaidh sé
 údar lena thuairim féin. Tarchuirfidh an EIT an clár saothair deiridh chuig an
 gCoimisiún, chuig Parlaimint na hEorpa, chuig an gComhairle, chuig Coiste
 Eacnamaíoch agus Sóisialta na hEorpa agus chuig Coiste na Réigiún, mar eolas;
 (b)
 tuarascáil bhliantúil faoin 30
 Meitheamh gach bliain. Leagfar amach sa tuarascáil na gníomhaíochtaí a reáchtáil
 an EIT agus na PENanna i gcaitheamh na bliana roimhe sin agus déanfar na
 torthaí a mheasúnú inti maidir leis na cuspóirí, leis na táscairí agus leis an
 amchlár a socraíodh, leis na rioscaí a bhaineann leis na gníomhaíochtaí a
 cuireadh i gcrích, le húsáid acmhainní agus le hoibriú ginearálta an EIT.”
 (13)
 Leasaítear Airteagal 16 mar seo a leanas:
 (a)
 i mír 2, cuirtear an focal “trí” in ionad an
 fhocail “cúig”;
 (b)
 cuirtear isteach an mhír 2a seo a leanas:
 "2a.
 Féadfaidh an Coimisiún tabhairt faoi bhreis meastóireachtaí ar théamaí nó ar
 ábhair atá ábhartha go straitéiseach, le cúnamh ó shaineolaithe neamhspleácha,
 le scrúdú a dhéanamh ar an dul chun cinn atá déanta ag an EIT i dtreo na
 gcuspóirí atá leagtha síos, nó chun na fachtóirí a chuireann le cur chun
 feidhme gníomhaíochtaí a aithint agus dea-chleachtais a aithint freisin.”
 (14)
 In Airteagal 17, cuirtear an mhír 2a seo a
 leanas isteach:
 "2a. Áireofar
 leis an COSN anailís ar na sineirgí agus na comhlántachtaí a d’fhéadfadh a
 bheith ann idir gníomhaíochtaí an EIT agus tionscnaimh, ionstraimí agus cláir
 eile de chuid an Aontais.”
 (15)
 Cuirtear an méid seo a leanas in ionad
 Airteagal 19:
 "Airteagal 19
 Gealltanais
 bhuiséadacha
 Socrófar gur EUR 3.182,230 milliún an
 t-imchlúdach airgeadais ó ‘Fís 2020’ chun an Rialachán seo a chur chun
 feidhme i rith na tréimhse ón 1 Eanáir 2014 go dtí an 31 Nollaig 2020. Údaróidh an t‐údarás buiséadach na leithreasaí
 bliantúla laistigh de theorainneacha an chreata airgeadais. Soláthrófar
 ranníocaíocht airgeadais an EIT do an PENanna faoin imchlúdach airgeadais seo.
 (16)
 In Airteagal 20, cuirtear an méid seo a leanas
 in ionad mhír 5:
 "5. Glacfaidh an Bord Rialaithe an
 dréachtmheastachán, a mbeidh dréachtphlean bunaíochta leis, agus an réamhchlár
 saothair rollach tríbhliantúil, agus cuirfear ar aghaidh chuig an gCoimisiún
 iad faoin 31 Nollaig N-2.”
 (17)
 In Airteagal 20, cuirtear an méid seo a leanas
 in ionad mhír 6:
 "6. Ar bhonn an mheastacháin sin, cuirfidh an Coimisiún na
 meastacháin a mheasfaidh sé a bheith riachtanach do mhéid an fhóirdheontais a
 bheidh le gearradh ar an mbuiséad ginearálta isteach i ndréachtbhuiséad
 ginearálta an Aontais Eorpaigh.
 (18)
 Leasaítear Airteagal 21 mar seo a leanas
 (a)
 cuirtear isteach an mhír 1a seo a leanas:
 "1a. Cuirfear
 an ranníocaíocht airgeadais leis an EIT chun feidhme i gcomhréir leis an
 Rialachán ó Рharlaimint na hЕorpa agus ón gComhairle lena
 mbunaítear ‘Fís 2020’ agus leis an Rialachán ó Рharlaimint na
 hЕorpa agus ón gComhairle lena leagtar síos na rialacha maidir le rannpháirtíocht
 agus scaipeadh in ‘Fís 2020’.
 (b)
 cuirtear an méid seo a leanas in ionad mhír 4:
 "4. Ar
 mholadh ón gComhairle, tabharfaidh Parlaimint na hEorpa urscaoileadh i leith
 bhliain n don Stiúrthóir maidir le cur chun feidhme bhuiséad an EIT roimh 30
 Aibreán na bliana n + 2.”
 (19)
 Scriostar Airteagal 22(4)
 (20)
 Cuirtear isteach an tAirteagal 22a seo a
 leanas:
 "Airteagal 22a
 Foirceannadh
 an EIT
 I gcás ina ndéanfar an EIT a
 fhoirceannadh, déanfar í a leachtú faoi mhaoirseacht an Choimisiúin i gcomhréir
 leis na dlíthe is infheidhme. Is iad na comhaontuithe leis na PENanna agus an
 ionstraim lena mbunaítear Fondúireacht an EIT a leagfaidh síos na forálacha cuí
 sa chás sin.”
 Airteagal 2
 Cuirfear an Iarscríbhinn a ghabhann leis an
 Rialachán seo in ionad Iarscríbhinn I a ghabhann le Rialachán (CE)
 Uimh. 294/2008.
 Airteagal 3
 Tiocfaidh an Rialachán seo i bhfeidhm an 1 Eanáir 2014.
 Beidh an
 Rialachán seo ina cheangal go huile agus go hiomlán agus infheidhme go díreach
 i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 An
 tUachtarán An tUachtarán
 IARSCRÍBHINN
 Reachtanna
 na hInstitiúide Eorpaí um Nuálaíocht agus Teicneolaíocht
 Roinn
 1
 Comhdhéanamh
 an Bhoird Rialaithe
 1.
 Beidh comhaltaí ceaptha agus comhaltaí ionadaíocha
 araon ar an mBord Rialaithe.
 2.
 Beidh 12 chomhalta cheaptha ann, arna gceapadh ag
 an gCoimisiún, lena soláthrófar cothromaíocht idir iad siúd a bhfuil taithí acu
 ar ghnó, ar ardoideachas agus ar thaighde. Téarma oifige ceithre bliana nach
 bhféadfar a athnuachan a bheidh acu.
 Nuair is gá, cuirfidh an Bord Rialaithe togra faoi
 bhráid an Choimisiúin maidir le comhalta(í) nua a cheapadh. Roghnófar an
 t-iarrthóir/na hiarrthóirí bunaithe ar thoradh nós imeachta trédhearcach agus
 oscailte, lena ngabhann comhairliúchán le páirtithe leasmhara.
 Tabharfaidh an Coimisiún aird ar an gcothromaíocht
 idir taithí ar an ardoideachas, ar thaighde, ar nuálaíocht agus ar ghnó agus ar
 chothromaíocht inscne agus ar thuiscint ar na timpeallachtaí ardoideachais,
 taighde agus nuálaíochta ar fud an Aontais.
 Ceapfaidh an Coimisiún an comhalta/na comhaltaí agus
 cuirfidh sé Parlaimint na hEorpa agus an Chomhairle ar an eolas maidir leis an
 bpróiseas roghnúcháin agus maidir le ceapachán deiridh chomhaltaí sin an Bhoird
 Rialaithe.
 I gcás nach mbeidh ar chumas comhalta ceaptha a
 théarma oifige a chríochnú, ceapfar comhalta ionadaíoch tríd an nós imeachta
 céanna a úsáideadh chun an comhalta éagumasaithe a cheapadh, d’fhonn téarma
 oifige an chomhalta sin a chríochnú. Féadfaidh an Coimisiún comhalta
 ionadaíoch, a bhfuil téarma oifige níos lú ná dhá bhliain curtha isteach acu, a
 athcheapadh le haghaidh tréimhse ceithre bliana breise ar iarratas ón mBord
 Rialaithe.
 Le linn idirthréimhse, déanfaidh na comhaltaí
 Boird a ceapadh ar feadh tréimhse sé bliana ar dtús a gcuid sainordaithe a
 chomhlíonadh. Go dtí an t-am sin beidh 18 gcomhalta cheaptha ann. Laistigh de
 shé mhí tar éis theacht i bhfeidhm an rialacháin seo, roghnóidh an Bord
 Rialaithe, le formheas an Choimisiúin, aon trian den dáréag chomhalta a
 cheapfar in 2012 chun téarma oifige dhá bhliain a chur isteach, agus roghnóidh
 sé aon trian le haghaidh tréimhse ceithre bliana agus aon trian le haghaidh
 tréimhse sé bliana.
 3.
 Toghfaidh na PENanna triúr comhaltaí ionadaíocha
 óna n‐eagraíochtaí comhpháirtíochta. Téarma oifige dhá bhliain ar féidir
 é a athnuachan uair amháin a bheidh acu. Beidh deireadh lena dtéarma oifige má
 fhágann siad an PEN.
 Is é an Bord Rialaithe a ghlacfaidh na
 coinníollacha agus na rialacha mionsonraithe chun comhaltaí ionadaíocha a
 thoghadh agus chun comhaltaí eile a chur ina n‐ionad ar bhonn togra ón Stiúrthóir.
 Leis an meicníocht seo, áireofar go ndéanfar ionadaíocht iomchuí ar an
 éagsúlacht agus cuirfear éabhlóid na bPENanna san áireamh.
 Le linn idirthréimhse, déanfaidh na comhaltaí
 ionadaíocha a toghadh ar feadh tréimhse trí bliana ar dtús a gcuid sainordaithe
 a chomhlíonadh. Beidh ceathrar comhalta ionadaíocha ann go dtí an t-am sin.
 4.
 Gníomhóidh comhaltaí an Bhoird Rialaithe chun leasa
 an EIT, agus cosnóidh siad a spriocanna, a misean, a céannacht agus a
 comhsheasmhacht ar bhealach neamhspleách.
 Roinn
 2
 Freagrachtaí
 an Bhoird Rialaithe
 1.
 Déanfaidh an Bord Rialaithe na cinntí
 straitéiseacha is gá, go háirithe:
 (a)
 an dréacht-Chlár Oibre Straitéiseach um Nuálaíocht
 (COSN), an clár saothair rollach tríbhliantúil, a bhuiséad, a chuntais
 bhliantúla agus a chlár comhardaithe agus a thuarascáil bhliantúil
 gníomhaíochta go léir a ghlacadh, ar bhonn togra ón Stiúrthóir;
 (b)
 critéir agus nósanna imeachta a ghlacadh chun
 gníomhaíochtaí na bPENanna a mhaoiniú, agus chun faireachán agus meastóireacht
 a dhéanamh orthu, ar bhonn togra ón Stiúrthóir;
 (c)
 an nós imeachta roghnúcháin maidir le PENanna a
 ghlacadh;
 (d)
 comhpháirtíocht a roghnú agus a ainmniú mar PEN nó
 ainmniúchán a tharraingt siar más gá;
 (e)
 meastóireacht leanúnach ar ghníomhaíochtaí na
 bPENanna a áirithiú;
 (f)
 a rialacha nós imeachta a ghlacadh, rialacha nós
 imeachta maidir leis an gCoiste Feidhmiúcháin, chomh maith le rialacha sonracha
 airgeadais an EIT;
 (g)
 airgead onóra cuí do chomhaltaí an Bhoird Rialaithe
 agus do chomhaltaí an Choiste Feidhmiúcháin a shainiú, trí chomhaontú leis an
 gCoimisiún; déanfar an t-airgead onóra sin a thagarmharcáil i gcoinne forála
 comhchosúla sna Ballstáit;
 (h)
 nós imeachta a ghlacadh chun an Coiste
 Feidhmiúcháin agus an Stiúrthóir a roghnú;
 (i)
 Stiúrthóir a cheapadh agus, más gá, Stiúrthóir a
 bhriseadh as a phost nó as a post, agus údarás araíonachta a fheidhmiú air nó
 uirthi;
 (j)
 an tOifigeach Cuntasaíochta agus comhaltaí an
 Choiste Feidhmiúcháin a cheapadh;
 (k)
 cód dea-iompair a ghlacadh
 maidir le coinbhleachtaí leasa;
 (l)
 grúpaí comhairleacha a bhunú, i gcás inarb iomchuí,
 a bhféadfadh ré shainithe a bheith acu;
 (m)
 Feidhm Iniúchóireachta Inmheánach a bhunú i
 gcomhréir le Rialachán (CE, Euratom) Uimh. 2343/2002;
 (n)
 beidh sé de chumhacht ag an mBord Rialaithe
 Fondúireacht a bhunú (dá ngairfear "Fondúireacht an EIT" anseo feasta),
 a mbeidh sé de shainchuspóir aici gníomhaíochtaí an EIT a chur chun cinn agus
 tacú leo;
 (o)
 cinneadh maidir le réimeas teanga an EIT, agus na
 prionsabail atá ann maidir le hilteangachas agus riachtanais phraiticiúla a
 cuid oibríochtaí á gcur san áireamh;
 (p)
 an EIT a chur chun cinn ar fud
 an domhain, d’fhonn a mealltacht a mhéadú agus foras den chéad scoth a dhéanamh
 di maidir le hardchaighdeán feabhais san ardoideachas, sa taighde agus sa
 nuálaíocht;
 Roinn
 3
 Feidhmiú
 an Bhoird Rialaithe
 1.
 Toghfaidh an Bord Rialaithe a Chathaoirleach as
 líon na gcomhaltaí ceaptha. Dhá bhliain a mhairfidh téarma oifige an
 Chathaoirligh agus féadfar é a athnuachan aon uair amháin.
 2.
 Gan dochar do mhír 3, déanfaidh an Bord Rialaithe
 cinntí a ghlacadh trí thromlach simplí dá chomhaltaí a bhfuil ceart vótála acu.
 Éileoidh cinntí faoi Roinn 2(2) (a), (b),
 (c), (i) agus (o), agus Roinn 3(1) tromlach dhá thrian dá chomhaltaí uile,
 áfach.
 3.
 Ní fhéadfaidh na comhaltaí ionadaíocha vóta a
 chaitheamh faoi Roinn 2(2)(b), (c), (d), (e), (f), (g), (i), (j), (k), (o)
 agus (p).
 4.
 Tiocfaidh an Bord Rialaithe le chéile i
 ngnáthsheisiún trí huaire in aghaidh na bliana ar a laghad, agus tiocfaidh sé
 le chéile i seisiún urghnách nuair a thionólfaidh an Cathaoirleach é sin nó ar
 iarratas ó aon trian dá chomhaltaí ar a laghad.
 5.
 Beidh an Coiste Feidhmiúcháin de chúnamh ag an
 mBord Rialaithe. Triúr a bheidh ar an gCoiste Feidhmiúcháin lena n‐áirítear
 Cathaoirleach an Bhoird Rialaithe a bheidh ina Chathaoirleach ar an gCoiste
 Feidhmiúcháin chomh maith. Roghnóidh an Bord Rialaithe an bheirt chomhaltaí
 eile as líon chomhaltaí ceaptha an Bhoird Rialaithe. Féadfaidh an Bord
 Rialaithe tascanna sonracha a tharmligean chuig an gCoiste Feidhmiúcháin.
 Roinn 4
 An
 Stiúrthóir
 1.
 Duine a bheidh sa Stiúrthóir a bhfuil saineolas
 aige agus ardcháil air sna réimsí ina bhfeidhmíonn an EIT. Ceapfaidh an Bord
 Rialaithe an Stiúrthóir ar feadh téarma oifige ceithre bliana. Féadfaidh an
 Bord Rialaithe síneadh ama ceithre bliana eile a chur leis an téarma oifige sin
 aon uair amháin má mheasann sé gur le leas an EIT é déanamh amhlaidh.
 2.
 Beidh an Stiúrthóir freagrach as oibríochtaí agus
 as bainistíocht an EIT ó lá go lá agus is é an Stiúrthóir a bheidh ina ionadaí
 dlíthiúil uirthi. Beidh an Stiúrthóir freagrach don Bhord Rialaithe agus
 tuairisceoidh sé dó ar bhonn leanúnach maidir le forbairt ghníomhaíochtaí an
 EIT.
 3.
 Déanfaidh an Stiúrthóir an méid seo a leanas, go
 háirithe:
 (a)
 gníomhaíochtaí an EIT a eagrú agus a bhainistiú;
 (b)
 tacaíocht a thabhairt don Bhord Rialaithe agus don
 Choiste Feidhmiúcháin ina gcuid oibre, an rúnaíocht a chur ar fáil dá
 gcruinnithe agus gach faisnéis is gá a sholáthar chun go bhféadfaidh siad a
 bhfeidhmeanna a chur i gcrích;
 (c)
 dréacht-COSN, réamhchlár
 saothair rollach tríbhliantúil, an dréacht-thuarascáil bhliantúil agus an
 dréachtbhuiséad bliantúil a ullmhú d’fhonn iad a chur faoi bhráid an Bhoird
 Rialaithe;
 (d)
 an nós imeachta roghnúcháin do
 na PENanna a ullmhú agus a riaradh agus a áirithiú go gcuirfear na céimeanna
 éagsúla den phróiseas sin i bhfeidhm ar bhealach trédhearcach agus oibiachtúil;
 (e)
 gníomhaíochtaí an EIT a eagrú agus a bhainistiú;
 (f)
 comhaontuithe conarthacha a ullmhú, a chaibidliú
 agus a thabhairt i gcrích leis na PENanna;
 (g)
 Fóram Páirtithe Leasmhara a
 eagrú;
 (h)
 a áirithiú go gcuirfear nósanna
 imeachta éifeachtúla monatóireachta agus meastóireachta maidir le feidhmiú an
 EIT chun feidhme i gcomhréir le hAirteagal 16 den Rialachán seo;
 (i)
 beidh an Stiúrthóir freagrach
 as cúrsaí riaracháin agus airgeadais, lena n‐áirítear buiséad an EIT a
 chur chun feidhme. Tabharfaidh an Stiúrthóir aird iomchuí ar an gcomhairle a
 gheofar ón bhFeidhm Iniúchóireachta Inmheánach;
 (j)
 beidh an Stiúrthóir freagrach
 as cúrsaí uile na foirne;
 (k)
 na dréacht-chuntais bhliantúla
 agus an clár comhardaithe a chur faoi bhráid na Feidhme Iniúchóireachta
 Inmheánaí agus ina dhiaidh sin faoi bhráid an Bhoird Rialaithe, tríd an gCoiste
 Feidhmiúcháin;
 (l)
 áiritheoidh sé go gcomhlíonfar
 oibleagáidí an EIT maidir leis na conarthaí agus na comhaontuithe a chuireann
 sí i gcrích.
 Roinn 5
 Foireann
 an EIT
 1.
 Is éard a bheidh ar fhoireann an EIT comhaltaí
 foirne a bheidh fostaithe go díreach ag an EIT faoi chonarthaí ar théarma
 seasta. Beidh coinníollacha fostaíochta shearbhóntaí eile an Aontais Eorpaigh
 infheidhme ar an Stiúrthóir agus ar fhoireann an EIT.
 2.
 Féadfaidh Ballstáit rannpháirteacha nó fostóirí
 eile saineolaithe a thabhairt ar iasacht don EIT ar feadh tréimhsí teoranta.
 Glacfaidh an Bord Rialaithe forálacha lena
 gcuirfear ar chumas saineolaithe a bheidh ar iasacht ó Stáit rannpháirteacha nó
 ó fhostóirí eile obair a dhéanamh san EIT agus lena shaineofar a gcearta agus a
 bhfreagrachtaí.
 3.
 Feidhmeoidh an EIT, i leith a foirne féin, na
 cumhachtaí arna dtarmligean chuig an údarás arna údarú chun na conarthaí leis
 na comhaltaí foirne a chur i gcrích.
 4.
 D’fhéadfadh go mbeadh ar chomhalta foirne aon damáiste
 a fhulaingeoidh an EIT a shlánú go hiomlán nó go páirteach, i gcás inar
 damáiste é a rinneadh de thoradh mí-iompair thromchúisigh uaidh nó uaithi i
 bhfeidhmiú a dhualgas nó a dualgas nó a bhain le feidhmiú a dhualgas nó a
 dualgas.
 RÁITEAS AIRGEADAIS REACHTACH LE
 hAGHAIDH TOGRAÍ
 1.
 LEAGAN AMACH AN TOGRA/AN TIONSCNAIMH
 1.1.
 Teideal an
 togra/tionscnaimh
 1.2.
 Réimsí beartais lena
 mbaineann i gcreat ABM/ABB
 1.3.
 An cineál
 togra/tionscnaimh
 1.4.
 Cuspóirí
 1.5.
 Na forais leis an
 togra/tionscnamh
 1.6.
 Fad agus tionchar
 airgeadais
 1.7.
 Modhanna bainistíochta
 atá beartaithe
 2.
 BEARTA BAINISTÍOCHTA
 2.1.
 Rialacha faireacháin
 agus tuairiscithe
 2.2.
 Córas bainistíochta agus
 rialaithe
 2.3. Bearta
 chun calaois agus neamhrialtachtaí a chosc
 3.
 AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH
 3.1.
 Ceannteidil an chreata
 airgeadais ilbhliantúil agus na línte buiséid ar a n‐imrítear tionchar
 3.2.
 An tionchar a mheastar a
 bheidh ar chaiteachas
 3.2.1.
 Achoimre ar an tionchar a mheastar a bheidh ar
 chaiteachas
 3.2.2.
 An tionchar a mheastar a bheidh ar leithreasaí an
 EIT
 3.2.3.
 An tionchar a mheastar a bheidh
 ar acmhainní daonna de chineál riaracháin an EIT
 3.2.4.
 Comhoiriúnacht don chreat
 airgeadais ilbhliantúil reatha
 3.2.5.
 Ranníocaíochtaí ó thríú
 páirtithe
 3.3. An tionchar a mheastar a bheidh ar
 ioncam
 RÁITEAS
 AIRGEADAIS REACHTACH LE hAGHAIDH TOGRAÍ
 1. LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 Leasú
 ar an Rialachán ó Pharlaimint na hEorpa agus ón gComhairle lena mbunaítear an
 Institiúid Eorpach um Nuálaíocht agus Teicneolaíocht (EIT)
 1.2. Réimsí beartais lena
 mbaineann i gcreat ABM/ABB[7]
 Fís 2020
 – An Creatchlár um Thaighde agus Nuálaíocht (2014-2020)
 15.
 Oideachas agus Cultúr
 1.3. An cineál togra/tionscnaimh
 ̈ Baineann an
 togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[8]
 X Baineann
 an togra/tionscnamh le síneadh ar ghníomhaíocht
 atá ann cheana
 ̈ Baineann an
 togra/tionscnamh le gníomhaíocht a atreoraíodh i
 dtreo gníomhaíochta nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 Is
 é an príomh‐mhisean ginearálta le haghaidh an EIT don tréimhse 2014-2020
 cur le fás eacnamaíoch inbhuanaithe na hEorpa agus le hiomaíochas trí chumas
 nuálaíochta na mBallstát agus an Aontais a athneartú. Déanfaidh
 sí sin trí ardoideachas, taighde agus nuálaíocht den chaighdeán is airde a chur
 chun cinn agus a lánpháirtiú. Tar éis tréimhse tosaigh, bunófar straitéis
 fhadtéarmach an EIT sa Chlár Oibre Straitéiseach um Nuálaíocht (COSN), a bheidh
 le glacadh ag Parlaimint na hEorpa agus ag an gComhairle, ar bhonn togra ón
 gCoimisiún. Cuireann an COSN leis an leagan a chuir Bord Rialaithe an EIT faoi
 bhráid an Choimisiúin i Meitheamh 2011. Is doiciméad beartais é an COSN ina
 leagtar amach réimsí tosaíochta an EIT don todhchaí, lena n‐áirítear
 forbhreathnú ar na gníomhaíochtaí atá beartaithe ar feadh tréimhse seacht
 mbliana, go háirithe na réimsí tosaíochta i gcomhair Phobail Eolais agus
 Nuálaíochta (PENanna) an EIT agus maidir lena roghnú agus lena n‐ainmniú.
 Don
 tréimhse 2014-2020, beidh an EIT ina ghníomhaí ríthábhachtach de chuid ‘Fís 2020’,
 an Creatchlár um Thaighde agus Nuálaíocht, óna bhfaighidh sé ranníocaíocht
 airgeadais EUR 3,182.230 billiún (praghsanna reatha), mar atá socraithe faoi
 Airteagal 6.3 de Rialachán Uimh. XX/XXXXó Рharlaimint na
 hЕorpa agus ón gComhairle lena mbunaítear ‘Fís 2020’, an Creatchlár
 um Thaighde agus Nuálaíocht. Tá ‘Fís 2020’
 bunaithe ar na trí cholún chomhlántacha agus idirnasctha seo a leanas: Barr
 feabhais san eolaíocht; Dul i ngleic le dúshláin shochaíocha; Ceannaireacht
 thionsclaíoch agus Creataí Iomaíocha a chruthú. Cuirfidh an EIT leis an
 gcolún “Dul i ngleic le dúshláin shochaíocha” go príomha, trína
 ghníomhaíochtaí nuálaíochta agus trí chomhtháthú thriantán an eolais. I
 bhfianaise chineál leathan, comhtháite an cholúin sin, déanfar sineirgí a lorg
 le colúin eile chomh maith, go háirithe colún an “iomaíochais”.
 Tabharfar céad leithdháileadh ar fiú EUR 1.493 milliún
 don Institiúid Eorpach um Nuálaíocht agus Teicneolaíocht le haghaidh
 gníomhaíochtaí faoi Theideal XVII den Chonradh ar Fheidhmiú an Aontais
 Eorpaigh. Tabharfar leithdháileadh eile ina dhiaidh sin ar fiú suas le
 EUR 1.689 milliún faoi réir an athbhreithnithe atá leagtha amach in
 Airteagal 26(1) den Rialachán ó Pharlaimint na hEorpa agus ón gComhairle
 lena mbunaítear ‘Fís 2020’. Tabharfar an suim bhreise sin ar bhonn pro-rata,
 mar a léirítear in Iarscríbhinn II, ón tsuim le haghaidh an chuspóra
 shonraigh dar teideal “Ceannaireacht sna teicneolaíochtaí cumasúcháin agus
 teicneolaíochtaí tionsclaíocha” faoi chuimsiú na tosaíochta maidir le
 ceannaireacht thionsclaíoch atá leagtha amach i mír 2(b) agus ón tsuim le
 haghaidh na tosaíochtaí maidir le dúshláin shochaíocha atá leagtha amach in
 2(c).
 Leis an gcistiú sin in dhá leithdháileadh ilbhliantúla
 cumhdófar an méid seo a leanas:
 – sa chéad leithdháileadh, forbairtí leanúnacha na bPobal
 Eolais agus Nuálaíochta (dá ngairtear PENanna anseo feasta) agus síol‐airgead
 le haghaidh sheoladh an dara sruth de na trí PEN nua
 – sa dara leithdháileadh, forbairtí leanúnacha na PENanna a
 seoladh cheana agus síol‐airgead do sheoladh an tríú sruth de na trí PEN
 nua.
 Tá
 ranníocaíocht airgeadais an EIT bunaithe ar chaiteachas riachtanach chun na trí
 PEN atá ann cheana féin a chomhdhlúthú (thart ar EUR 1.691 milliún –
 53.15 % de bhuiséad iomlán an EIT), forbairt de réir a chéile i dtreo
 PENanna nua in 2014 (EUR 1.012 milliún – 31.81 % de bhuiséad iomlán
 an EIT) agus in 2018 (EUR 259.75 milliún – 8.16 % de bhuiséad iomlán
 an EIT), gníomhaíochtaí scaipthe agus for-rochtana (EUR 141,762 milliúin –
 4.45 % de bhuiséad iomlán an EIT) agus caiteachas riaracháin (EUR 77
 milliúin – 2.42 % de bhuiséad iomlán an EIT),
 Is
 é atá i mbuiséad réamh‐mheasta an EIT le haghaidh PENanna le linn na
 tréimhse 2014-2020, arb ionann é agus 25 % de bhuiséad na bPENanna
 (gníomhaíochtaí breisluacha PEN), EUR 2,963,506 milliún (93.13 % de
 bhuiséad iomlán an EIT don tréimhse 2014/2020). Meastar go dtabharfaidh na
 PENanna le chéile sa chaoi sin EUR 8,890 billiún breise d’fhoinsí poiblí agus
 príobháideacha eile (éifeacht ghiarála).
 Ní ceanglas “cómhaoinithe” deontais clasaiceach é an
 ranníocaíocht ó chomhpháirtithe na bPENanna ach is réamhriachtanas é le
 haghaidh íosleibhéal rannpháirtíochta na n‐eagraíochtaí reatha agus a
 ngealltanais airgeadais don PEN. Leis an gcur chuige ó bhun aníos seo (a)
 áirithítear gealltanas láidir ó chomhpháirtithe na bPENanna, (b) dreasaítear
 infheistíochtaí, agus (c) spreagtar athrú struchtúrach agus eagrúcháin i measc
 chomhpháirtithe na bPENanna agus tharstu sin.
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Cuspóirí sonracha
 Mar
 atá sainmhínithe faoi Rialachán XXX ó Рharlaimint na hЕorpa agus ón
 gComhairle lena mbunaítear ‘Fís 2020’, an Creatchlár um Thaighde agus
 Nuálaíocht, is é cuspóir an EIT an ilroinnt i dtimpeallacht nuálaíochta na
 hEorpa a shárú agus cur le mealltacht na hEorpa mar rogha áite na bhfiontraithe
 agus an lucht éirime barrleibhéil.
 Cuirfear
 an cuspóir sin chun feidhme trí na cuspóirí sonracha agus aschuir shonracha seo
 a leanas:
 – Na
 trí PEN atá ann cheana a chomhdhlúthú agus a bhfás, a dtionchar agus a n‐inbhuanaitheacht
 a chothú;
 – Forbairt
 de réir a chéile i dtreo PENanna nua;
 – Tionchar
 an EIT a fheabhsú trí chomhroinnt eolais, scaipeadh, for-rochtain agus nochtadh
 idirnáisiúnta.
 Sa
 chomhthéacs sin, rannchuideoidh an EIT le gnóthú na gcuspóirí agus na n‐aschur
 sin trí na cuspóirí oibríochtúla seo a leanas:
 – Comhtháthú thriantán an eolais (taighde, nuálaíocht agus
 oideachas) chun luach eacnamaíoch agus sóisialta a chruthú agus chun feabhas a
 chur ar na torthaí ó leibhéil chomhoibrithe agus chomhair níos mó.
 – Feabhas
 a chur ar mhealltacht agus ar ábharthacht tráchtála an oideachais iarchéime;
 deiseanna chun scileanna iomchuí a mhealladh, a fhorbairt agus a choinneáil ar
 fud an AE.
 – Saothrú
 chumas tearcúsáidte láidreachtaí taighde an AE chun torthaí níos fearr a fháil
 sna margaí saothair agus táirge.
 – Naisc
 éifeachtacha chomhoibríocha a fhorbairt idir ionaid barr feabhais chun mais
 chriticiúil a chruthú le haghaidh ard‐nuálaíochta agus ardoideachais.
 – Forbairt
 táirgí agus próiseas nuálacha a chur chun cinn i gcásanna ina mbíonn soláthar
 fo-optamach ann de thoradh ar mhainneachtainí sa mhargadh.
 – An
 cumas fiontraíochta a threisiú ar fud an AE chun gníomhaíocht gnó nua a chruthú,
 mar aon le réadú méadaithe luach féideartha na dtorthaí ar thaighde agus ar
 oideachas.
 – Ionaid
 barr feabhais an taighde, na nuálaíochta agus an oideachais atá ann cheana féin
 agus cinn fhéideartha a threisiú san AE chun ionaid ghníomhaíochta a chruthú
 atá iomaíoch ar leibhéal domhanda agus a bhfuil clú orthu mar ionaid barr
 feabhais ar fud an domhain.
 – Aghaidh
 a thabhairt ar éagothromaíochtaí i gcumas nuálaíochta ar fud an AE tríd an
 eolas ar na torthaí a fhorbairt agus a chomhroinnt i leith na samhlacha nua de
 chleachtais nuálaíochta agus rialachais.
 Gníomhaíochtaí ABM/ABB lena mbaineann
 15
 - Oideachas agus Cultúr - An Institiúid Eorpach um Nuálaíocht agus
 Teicneolaíocht
 1.4.3 An toradh agus an tionchar a
 bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe
 Beidh an togra ina chabhair chun leibhéal na nuálaíochta
 agus an taighde a mhéadú. Cuirfear feabhas ar éifeachtúlacht iomlán na n‐iarrachtaí
 nuálaíochta dá thoradh, trí aghaidh a thabhairt ar ilroinnt agus mais
 chriticiúil a bhaint amach. Ina theannta sin, ginfear luach leis trí chaipitliú
 a dhéanamh ar thaighde atá déanta cheana féin agus trína ábharthacht don
 mhargadh a mhéadú agus chomh maith leis sin trí feabhsuithe a chur ar chúrsaí
 soláthair sa phróiseas nuálaíochta dá thoradh. Is gné
 thábhachtach de ghníomhaíocht an EIT é athruithe ar an soláthar ardoideachais
 san AE a spreagadh, go háirithe trí bhíthin lipéad cáilíochta EIT le haghaidh
 cúrsaí iarchéime. Beidh tionchar deimhneach aige sin ar sholáthair oideachais
 thrasteorann agus cuirfear feabhas ar an rochtain ar chúrsaí ábhartha dá
 thoradh.
 De thoradh ar an gcur chuige
 ildisciplíneach agus trasdisciplíneach arna ghlacadh sna PENanna, d’fhéadfadh
 earnálacha réimsí tosaíochta an EIT dul i ngleic leis an EIT. Is cosúil go
 mbeadh tionchair chríochacha shuntasacha ag an EIT. Beidh deiseanna chun
 tairbhí deimhneacha a bhaint amach i réigiúin atá ina suíomhanna i gcomhair na
 n‐ionad comhlonnaithe, trí bharainneachtaí ceirtleáin agus trí leas a
 bhaint as seachtrachtaí deimhneacha. Cothófar na deiseanna seo má bhunaítear
 dlúthchomhar idir comhpháirtithe na bPENanna sna réigiúin agus na húdaráis agus
 na heagraíochtaí a bhfuil baint acu le Straitéisí Nuálaíochta Réigiúnacha a
 dhearadh agus a chur ar fáil.
 Tá eolas níos mionsonraithe le fáil i
 nDoiciméad Oibre Fhoireann an Choimisiúin maidir leis an measúnú tionchair ar
 EIT atá ag gabháil leis an togra reachtach seo.
 1.4.4 Táscairí a léiríonn toradh
 agus tionchar
 Sonraigh na táscairí a
 léiríonn faireachán ar chur chun feidhme an togra/tionscnaimh
 Chun gnóthú chuspóirí sonracha an EIT a
 mheas, tá sraith táscairí leagtha amach i Rialachán XXX ó Рharlaimint na
 hЕorpa agus ón gComhairle lena mbunaítear ‘Fís 2020’. Chun an tsraith táscairí sin a chomhlánú, déanfar gnóthú
 chuspóirí shonracha an EIT a mheas tríd an tsraith táscairí seo a leanas:
 Comhtháthú thriantán an eolais (taighde, nuálaíocht agus oideachas) chun luach eacnamaíoch agus sóisialta a chruthú agus chun feabhas a chur ar na torthaí ó leibhéil chomhoibrithe agus chomhair níos mó. Ionaid barr feabhais an taighde, na nuálaíochta agus an oideachais atá ann cheana féin agus cinn fhéideartha a threisiú san AE chun ionaid ghníomhaíochta a chruthú atá iomaíoch ar leibhéal domhanda agus a bhfuil clú orthu mar ionaid barr feabhais ar fud an domhain Saothrú chumas tearcúsáidte láidreachtaí taighde an AE chun torthaí níos fearr a fháil sna margaí saothair agus táirge. || – 540 eagraíocht ó ollscoileanna, ón earnáil ghnó agus ó earnáil an taighde i ndlúthchomhar laistigh de PENanna comhtháite; – 80 eagraíocht bhreise in éineacht le PENanna atá ainmnithe cheana féin; – 9 gcomhaontú maidir le maoin intleachtúil a bhainistiú agus a úsáid laistigh de na PENanna. – EUR 8.890 billiún ó fhoinsí seachas foinsí airgeadais an EIT in úsáid; arb ionann agus cistiú 75 % de buiséad iomlán na bPENanna é (éifeacht ghiarála na bhfoinsí poiblí agus príobháideacha);
 Feabhas a chur ar mhealltacht agus ar ábharthacht tráchtála an oideachais iarchéime; deiseanna chun scileanna iomchuí a mhealladh, a fhorbairt agus a choinneáil ar fud an AE. || – 25 curaclam fiontraíochta forbartha; – 85 modúl oideachais agus oiliúna eagraithe, lena n‐áirítear céimeanna a bhfuil lipéad EIT ag gabháil leo
 Naisc éifeachtacha chomhoibríocha a fhorbairt idir ionaid barr feabhais chun mais chriticiúil a chruthú le haghaidh ard‐nuálaíochta agus ardoideachais. || – 3 PEN ag an “luas cúrsála”, 3 PEN sa chéim “forbartha” agus 3 PEN sa chéim “tosaithe/forbartha”. – ionaid chomhlonnaithe 45 PEN curtha ar bun, lena ndéantar foráil do chomhar duine le duine;
 Forbairt táirgí agus próiseas nuálacha a chur chun cinn i gcásanna ina mbíonn soláthar fo-optamach ann de thoradh ar mhainneachtainí sa mhargadh. || – 600 comhlacht nuathionscanta agus comhlacht seachthairbheach cruthaithe ag mic léinn/taighdeoirí/ollaimh de chuid PENanna; – 6000 nuálaíocht i ngnóthais a bhí ann cheana féin forbartha ag mic léinn/taighdeoirí/ollaimh de chuid PENanna; – 3000 ceadúnas agus seirbhís chomhairliúcháin.
 An cumas fiontraíochta a threisiú ar fud an AE chun gníomhaíocht gnó nua a chruthú, mar aon le réadú méadaithe luach féideartha na dtorthaí ar thaighde agus ar oideachas. || – 10 000 mac léinn i gcúrsaí céime Máistir EIT; – 10 000 mac léinn i gcúrsaí céime PhD EIT; – Fuair 20 000 mac léinn agus múinteoir oiliúint i gcúrsaí fiontraíochta nach cúrsaí céime iad; – Bhain 100 % de na mic léinn céime gluaiseacht gheografach agus gluaiseacht idir an saol acadúil agus an saol gnó amach; – Bhain 25 % de na múinteoirí gluaiseacht idirnáisiúnta nó gluaiseacht idir an saol acadúil agus an saol gnó amach; – Ba cheart ar a laghad 25 % de mhic léinn agus de mhúinteoirí a earcú go hidirnáisiúnta.
 Aghaidh a thabhairt ar éagothromaíochtaí i gcumas nuálaíochta ar fud an AE tríd an eolas ar na torthaí a fhorbairt agus a chomhroinnt i leith na samhlacha nua de chleachtais nuálaíochta agus rialachais. || – 600 eagraíocht, nach nglacann páirt sna PENanna, ag baint leasa as gníomhaíochtaí scaipthe agus for-rochtana an EIT; – 40 imeacht dea-chleachtais eagraithe ag an EIT/na PENanna; – 2 500 daoine aonair ag baint leasa as dea-chleachtais na bPENanna trí na scéimeanna comhaltachta.
 1.5. Na forais leis an togra/an
 tionscnamh
 1.5.1 Na ceanglais is gá a shásamh
 sa ghearrthéarma nó san fhadtéarma
 –
 Na trí PEN reatha a chomhdhlúthú[9] agus a bhfás, a dtionchar agus a n‐inbhuanaitheacht a chothú,
 –
 Forbairt de réir a chéile i dtreo PENanna nua agus a dheimhniú go roghnófar iad agus go mbainfear amach iad. Tá sé
 beartaithe líon na bPENanna a mhéadú le trí PEN nua in 2014 agus le trí cinn
 eile in 2018.
 –
 Tionchar an EIT a fheabhsú trí chomhroinnt
 eolais, scaipeadh, for-rochtain agus nochtadh idirnáisiúnta. Ag cur le taithí PENanna den scoth, áiritheoidh an EIT – trí scaipeadh
 spriocdhírithe agus bearta comhroinnte eolais – go ndéanfar an taithí sin a
 chomhroinnt lasmuigh de na PENanna agus dá bhrí sin cuirfidh sé próiseas
 torthúil d’fhoghlaim fhrithpháirteach agus glacadh níos gasta ar shamhlacha
 nuálaíochta nua ar fud an Aontais ina iomláine agus ar fud a Bhallstát uile.
 1.5.2 Luach breise a bhaineann le
 rannpháirteachas an AE
 Nascann an EIT
 an timthriall nuálaíochta iomlán go sainráite ón oideachas agus ó chruthú
 eolais go dtí cineálacha cur chuige nuálacha i gcuideachta nua agus i
 gcuideachta atá ann cheana. Léiríonn a chur chuige roinnt gnéithe trína
 soláthraíonn sé fíor-bhreisluach ar leibhéal an AE:
 ·
 Ilroinnt a shárú trí
 chomhpháirtíochtaí comhtháite fadtéarmacha agus trí mhais chriticiúil a bhaint
 amach trí bhíthin a ghné Eorpaí. Trí na tionscnaimh reatha maidir le comhar a
 neartú, tugann an EIT na comhpháirtíochtaí roghnaithe sna PENanna go dtí
 leibhéal níos buaine agus níos straitéisí. Cuireann PENanna ar chumas
 comhpháirtithe den scoth teacht le chéile i gcumraíochtaí úra, acmhainní reatha
 a bharrfheabhsú, rochtain a fháil ar dheiseanna gnó úra trí shlabhraí luacha
 úra ina dtugtar aghaidh ar dhúshláin ardriosca ar mhórscála. Ina theannta sin,
 cé go bhfuil líon suntasach ionad barr feabhais ar fud Bhallstáit an AE, ní
 ghnóthaíonn siad an mhais chriticiúil maidir le hiomaíocht dhomhanda ina n‐aonar
 go minic. Trí bhíthin ionaid chomhlonnaithe na bPENanna, cuirtear deiseanna ar
 fáil do ghníomhaithe áitiúla láidre nascadh go dlúth le comhpháirtithe barr
 feabhais eile laistigh den chreat straitéiseach foriomlán a thairgeann an PEN
 ina iomláine, agus tríd sin, cuirtear ar a gcumas gníomhú ar fud an domhain
 agus a bheith aitheanta ar fud an domhain.
 ·
 An tionchar ag infheistíochtaí ar oideachas,
 taighde agus nuálaíocht a neartú agus bealaí úra i gcomhair rialachais
 nuálaíochta a thástáil: Gníomhaíonn an EIT mar
 chatalaíoch, agus cuireann sé luach leis an mbonn taighde atá ann cheana féin,
 trí ghlacadh agus shaothrú torthaí teicneolaíochta agus taighde a luathú.
 Cuireann gníomhaíochta nuálaíochta ansin le hinfheistíochtaí taighde a ailíniú
 agus a ghiaráil agus le gníomhaíochtaí oideachais agus oiliúna a dhéanamh níos
 freagrúla do riachtanais ghnó. Ar an mbonn sin, is féidir próiseas ard‐idirghníomhach
 a ghiniúint. Chuige sin, feistíodh an EIT le méid substaintiúil solúbthachta
 chun samhlacha úra nuálaíochta a thástáil, lena gcumasaítear difreáil fhíor i
 rialachas na bPENanna agus samhlacha na bPENanna a chistiú agus oiriúnú gasta
 d’fhonn déileáil níos fearr le deiseanna arna dteacht chun cinn sna réimsí faoi
 seach.
 ·
 Buanna thar theorainneacha a chothú agus
 fiontraíocht a chothú trí chomhtháthú thriantán an eolais: Cothaíonn an EIT nuálaíocht arna spreagadh ag daoine agus cuireann sé
 mic léinn, taighdeoirí, agus fiontraithe ag croílár a iarrachtaí. Soláthraíonn
 an EIT bealaí gairme nua idir earnáil an tsaoil acadúil agus an earnáil
 phríobháideach agus scéimeanna nuálacha maidir leis an bhforbairt ghairmiúil.
 Rannchuideoidh lipéad an EIT atá nasctha le cláir Mháistreachta agus PhD na
 bPENanna le branda barr feabhais a bheidh aitheanta go hidirnáisiúnta a chruthú
 a chuideoidh le buanna a mhealladh as an Eoraip agus thar lear. Cothaítear
 fiontraíocht le glúin nua mac léinn den scoth, ag a bhfuil an t-eolas agus na
 dearcthaí chun smaointe a thiontú ina ndeiseanna gnó nua, agus tríd sin,
 rannchuidiú le saothrú éifeachtach maidir le heolas agus leithreasaí na
 bhfáltas ar infheistíochtaí ag gnólachtaí.
 1.5.3 Ceachtanna a foghlaimíodh ó
 thaithí chosúil roimhe seo
 Tá a chéim
 thosaigh curtha i gcrích go rathúil ag an EIT, a bhí tiomnaithe d’fheidhmeanna
 cinnteoireachta agus feidhmiúcháin an EIT a bhunú – Bord Rialaithe agus
 Ceanncheathrú – maille leis an ngné oibríochtúil, na Pobail Eolais agus
 Nuálaíochta (PENanna).
 Léigh an
 “Togra le haghaidh Cinnidh ó Рharlaimint na hЕorpa agus ón
 gComhairle maidir leis an gClár Oibre Straitéiseach um Nuálaíocht le haghaidh
 an EIT” chun tuilleadh faisnéise a fháil.
 Ó thaobh
 cúrsaí airgeadais de, is iad na gnéithe seo a leanas na príomhghnéithe a
 foghlaimíodh ón gcéim tosaigh de na PENanna a chur ar bun:
 ·
 Dealraíonn sé gurb iomchuí modh cistiúcháin an EIT ina
 ndéantar comhláidreachtaí agus comhacmhainní eagraíochtaí sármhaithe reatha a
 neartú, agus ina mbíonn cistiú an EIT ag feidhmiú mar chatalaíoch d’fhonn
 acmhainní airgeadais forlíontacha a ghiaráil agus a chomhthiomsú ó raon leathan
 comhpháirtithe poiblí agus príobháideacha. Dá réir sin, ní dhéantar foráil do
 chistiúchán an EIT ach i gcás “gníomhaíochtaí breisluacha PEN” amháin, go
 háirithe tionscnaimh oideachais, fiontraíochta, agus chruthaithe gnó na
 bPENanna, trína gcuirtear le hinfheistíocht i ngníomhaíochtaí dea-bhunaithe
 (mar shampla tionscadail taighde reatha).
 ·
 Téann na PENanna trí chéimeanna forbartha éagsúla
 le tréithe éagsúla maidir le luach iomlán a mbuiséad. Tá a ngá le cistiúchán
 agus an cumas ionsúcháin measartha teoranta ag tús báire, le linn na céime
 tosaigh den bhunú, ach tagann forbairt shuntasach air sna blianta ina dhiaidh
 sin. Cumhdaítear na céimeanna seo a leanas i bhfráma ama shaol cúig bliana déag
 an PEN:
 –
 céim “bunaithe” 2 bhliain: is ré is seo inar féidir
 le PEN a chúrsaí eagrúcháin a shocrú, struchtúir airgeadais agus dlí
 riachtanacha a bhunú agus baill foirne ríthábhachtacha a earcú. Le linn na
 tréimhse seo áiritheofar 35 % de bhuiséad an PEN aonair ar an meán, ag
 comhfhreagairt do EUR 28 milliún, trí ranníocaíocht an EIT.
 –
 céim ‘forbartha’ 3 bliana: glactar leis go bhfuil
 an PEN bunaithe cheana féin agus go bhfuil sé tosaithe ar a
 phríomhghníomhaíochtaí a chur chun feidhme, ach go bhfuil sé fós ag leathnú go
 dinimiciúil i dtéarmaí raon feidhme na ngníomhaíochtaí agus líon na gcomhpháirtithe.
 Le linn na tréimhse seo áiritheofar thart ar 26 % de bhuiséad an PEN
 aonair ag comhfhreagairt do EUR 154.7 milliún, trí rannaíocht an EIT.
 –
 céim “luas cúrsála" 6 bliana: tá
 struchtúr buan ag an PEN agus tá raon feidhme a chuid gníomhaíochtaí sainithe
 go soiléir. Le linn na tréimhse seo áiritheofar 25 % de bhuiséad an PEN
 aonair ar an meán, ag comhfhreagairt do EUR 475.5 milliún, trí ranníocaíocht an
 EIT.
 –
 céim 4 bliana chun “inbhuanaitheacht a bhaint
 amach”: tá gníomhaíochtaí PEN cosúil leis an gcéim luas cúrsála agus laghdófar
 an gá do PENanna foinsí eile ioncaim a áirithiú de réir a chéile trí
 ranníocaíocht an EIT. Le linn na tréimhse sin, deimhneoidh rannchuidiú an EIR 22 %
 de bhuiséad PEN aonair ar an meán ag comhfhreagairt do EUR 258 milliún.
 1.5.4 Comhchuibheas agus
 sineirgíocht a d'fhéadfadh a bheith ann le hionstraimí ábhartha eile
 Tá na hidirghaolta idir taighde,
 nuálaíocht agus oideachas á n‐aithint de réir a chéile laistigh de
 thionscnaimh agus de chláir an AE. Tá acmhainneacht shuntasach ann maidir le
 gníomhaíochtaí a neartú go frithpháirteach, agus áiritheofar go ndéanfar
 saothrú níos fearr ar na sineirgí sin leis an gcreat straitéiseach arna
 sholáthar le ‘Fís 2020’.
 Cuirfidh an EIT go
 mór leis na cuspóirí atá leagtha amach in ‘Fís 2020’, go háirithe trí
 aghaidh a thabhairt ar dhúshláin shochaíocha ar bhealach comhlántach le
 tionscnaimh eile sna réimsí sin. Dá bhrí sin is amhlaidh go gcuirfidh an EIT go
 suntasach leis na creatchoinníollacha is gá chun cumas nuálaíoch thaighde an AE
 a thabhairt chun críche agus chun iomláine an Limistéir Eorpaigh Taighde
 a chur chun cinn.
 Ina theannta sin,
 tugann an EIT gné oideachais lánfheidhme chuig beartas taighde agus nuálaíochta
 an AE. Trí oideachas nuálach fiontraíochta, bíonn ról traschóirithe tábhachtach
 ag an EIT idir an Creat um Thaighde agus Nuálaíocht agus beartais agus cláir
 oideachais, agus soláthraíonn sé an leanúnachas agus an tiomantas
 institiúideach fadtéarmach is gá chun athruithe inbhuanaithe a sheachadadh san ardoideachas.
 Ina theannta sin, tá
 deiseanna ann chun idirghníomhaíocht le Beartas Comhtháthaithe an
 Aontais a neartú go frithpháirteach trí aghaidh a thabhairt ar na naisc idir
 gnéithe áitiúla agus domhanda na nuálaíochta. Déantar foráil le hionaid
 chomhlonnaithe do chomhoibriú trasteorann laistigh de ghréasáin na bPENanna
 agus lasmuigh díobh, agus tá suíomh maith acu chun caipitliú ar scéimeanna
 cistiúcháin éagsúla agus tairbhe a bhaint astu óna réigiúin faoi seach.
 Cé nach ionann na deiseanna le haghaidh
 sineirgí ag brath ar limistéar téamach an PEN, is cosúil go bhfuil roinnt
 tionscnamh agus clár ar leibhéal an AE tugtha go háirithe do thairbhí a
 thairiscint ó chomhar agus ó chomhoibriú.
 Ba cheart do Chomhthionscnaimh
 Chláraithe, atá ina bpríomhuirlis chun aghaidh a thabhairt ar ilroinnt sa
 taighde, núicléas bhonn taighde uile-Eorpach na bPENanna a chur ar fáil.
 Féadfaidh na PENanna ansin saothrú taighde phoiblí shármhaithe arna
 chomhthiomsú ag na comhthionscnaimh chláraithe a bhrostú agus a chothú, agus
 tríd sin aghaidh a thabhairt ar ilroinnt sa nuálaíocht. Soláthraítear ardáin
 chun taighde ar mhórscála arna spreagadh ag tionscal a chur chun cinn agus
 cuirtear feabhas ar fhorbairt mhórtheicneolaíochtaí trí na Comhthionscnaimh
 Teicneolaíochta agus na Comhpháirtíochtaí Poiblí agus Príobháideacha
 nuabhunaithe. Féadfaidh PENanna cuidiú leis na
 mórinfheistíochtaí taighde seo a chatalú chun aistriú teicneolaíochta agus
 tráchtálú a neartú agus fiontair nua a fhorbairt laistigh de ghnóthais reatha
 trí bhíthin na mbuanna is fearr san fhiontraíocht. Trína chur chuige bunaithe
 ar thriantán an eolais, comhlánóidh an EIT infheistíocht na Comhairle Eorpaí um
 Thaighde maidir le taighde teorainneacha den scoth trí aghaidh a thabhairt ar
 an slabhra nuálaíochta iomlán ó thuairimí go cur chun feidhme agus saothrú agus
 soláthróidh sé deiseanna breise maidir le nuálaíocht agus nochtadh ar
 thaighdeoirí Marie Curie agus ar Erasmus do gach mac léinn.
 Soláthróidh na Comhpháirtíochtaí
 Nuálaíochta Eorpacha a bheidh ann go luath creataí uileghabhálacha d’fhonn
 ailíniú agus sineirgí a éascú i measc taighde arna spreagadh ag an soláthar
 agus ag an éileamh agus ag ionstraimí agus beartais nuálaíochta. Le haghaidh
 idirghníomhaíochtaí leis na comhpháirtíochtaí sin, soláthraítear gréasán
 struchtúrach cleachtóirí trí chineál dáilte na bPENanna atá dea-chumsaithe chun
 dálaí creata agus an cleachtas is fearr maidir le ceisteanna beartais, rialála
 nó caighdeánaithe a mbíonn tionchar acu in earnáil nó i ndúshlán faoi leith a
 shainaithint.
 1.6. Fad agus tionchar airgeadais
 Togra/tionscnamh d'fhad teoranta
 –
 X Togra/tionscnamh in éifeacht ón 01/01/2014 go
 dtí an 31/12/2020
 –
 Tionchar airgeadais ón 01/01/2014 go dtí an
 31/12/2022
 –
 ̈ Togra/tionscnamh d'fhad neamhtheoranta
 –
 ̈ Iarmhairt airgeadais in éifeacht ón [LL/MM]BBBB go dtí an [LL/MM]BBBB
 1.7 Modhanna bainistíochta atá
 beartaithe[10]
 Bainistíocht dhíreach láraithe ag an gCoimisiún
 X Bainistíocht indíreach láraithe trí na
 cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 X comhlachtaí arna mbunú ag an Aontas Eorpach[11]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá sainaitheanta
 sa ghníomh bunaidh ábhartha de réir bhrí Airteagal 49 den Rialachán
 Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (tabhair sonraí)
 2. BEARTA BAINISTÍOCHTA
 Meastar an simpliú agus an tsolúbthacht a
 bheith an‐tábhachtach le haghaidh rath an EIT agus rannpháirtíocht an
 phobail ghnó. I ndiaidh na tréimhse tosaigh, tá scóip ann fosta don EIT a
 sholúbthacht a shaothrú go hiomlán, d’fhonn an simpliú a bhrú ar aghaidh
 tuilleadh.
 Tá simpliú, a chuirfí chun feidhme ar bhealach
 freagrach agus cuntasach, den riachtanas don EIT ionas gur féidir torthaí
 éifeachtacha a bhaint amach agus nuálaíocht cheannródaíoch a chur chun cinn.
 Féachann an EIT ar shimpliú mar phróiseas dinimiciúil atá neadaithe in
 oibríocht an EIT agus mar dhlúthchuid dá fheidhm tacaíochta do na PENanna.
 Chuige sin, déanfaidh an EIT a dhícheall a bpróisis inmheánacha a oiriúnú, a
 fheabhsú agus a chuíchóiriú agus féachfaidh sé i gcónaí le cineálacha simplithe
 cur chuige a aimsiú is féidir cabhrú leis na PENanna déileáil le riachtanais
 nua atá ag teacht chun cinn agus an tionchar atá acu a chothú.
 Simpliú Oibríochtúil:
 Trí bhíthin thástáil agus
 thaithí na bPENanna, soláthróidh an EIT clár oibre maidir leis an simpliú
 i réimsí ríthábhachtacha, lena n‐áirítear tagarmharcanna chun dul chun
 cinn a mheasúnú, agus tuairisceoidh sé don Choimisiún faoin dul chun cinn atá
 déanta aige maidir le cur chun feidhme tríd an gClár Saothair Tríbhliantúil.
 Déanfaidh an Coimisiún
 faireachán géar ar chumas an EIT na comhaontuithe agus na prionsabail is simplí
 is féidir a sholáthar chun gníomhaíochtaí na bPENanna a chistiú agus a
 bhainistiú, bunaithe ar chlár maidir le simpliú an EIT féin.
 Simpliú airgeadais:
 Ó tharla go bhfuil
 rannpháirtíocht na hearnála príobháidí a éascú ar cheann de chuspóirí an EIT,
 ní mór go léireoidh[12]a rialacha inmheánacha, atá bunaithe ar an Rialachán Réime Airgeadais i
 dteannta maoluithe sonracha arna ndeonú ag an gCoimisiún, a chuspóirí agus an
 gá le solúbthacht oibriúcháin leordhóthanach a bheith tarraingteach dá
 chomhpháirtithe gnó agus taighde/acadúla.
 Ar an taobh eile, mar a
 fhoráiltear faoi Airteagal 1 den Rialachán lena leagtar síos na rialacha
 maidir le rannpháirtíocht agus scaipeadh faoi ‘Fís 2020’, iarrfar rialacha
 a imíonn ó na cinn sin atá leagtha síos sa Rialachán seo, nó faoi Rialachán (AE
 Uimh. XX/2012 (An Rialachán Airgeadais)), más gá, agus forálacha Rialachán
 an EIT agus riachtanais shonracha an EIT (i.e. glao ar ainmniú agus ar roghnú
 sruthanna nua PENanna in ionad glao ar thograí) á gcur san áireamh.
 D'fhonn cuspóir an
 tsimplithe a bhaint amach, cuirfear roinnt beart i bhfeidhm sa phróiseas
 bainistithe deontas, i gcomhréir le simpliú na rialacha maoinithe atá beartaithe
 faoi ‘Fís 2020’. Soláthrófar é sin ar na bealaí seo a leanas:
 ·
 Aisíocaíocht shimplithe a dhéanamh ar na
 fíorchostais dhíreacha, ag glacadh go forleathan le gnáthchuntasaíocht na
 bPENanna, lena n‐áirítear incháilitheacht cánacha agus muirear áirithe;
 ·
 An deis costais aonaid phearsanra (meánchostais
 pearsanra) a úsáid le haghaidh na bPENanna arb é a ngnáthmhodh cuntasaíochta,
 agus le haghaidh úinéirí fiontar beag agus meánmhéide nach bhfuil tuarastal
 acu;
 ·
 Taifeadadh ama a shimpliú trí shraith shoiléir agus
 shimplí coinníollacha íosta a sholáthar, go háirithe deireadh a chur le
 hoibleagáidí taifeadta ama ar bhaill foirne atá ag obair go lánaimseartha nó
 níos mó ná leath an ama ar thionscadal an AE;
 ·
 Ráta aisíocaíochta amháin do gach PEN;
 ·
 Ráta comhréidh amháin faoina gcumhdaítear costais
 de ghnáth;
 ·
 Córas costas aonaid agus rátaí comhréidh le
 haghaidh scoláireachtaí;
 ·
 Laghdófar an t-ualach riaracháin ar PENanna
 tuilleadh trí straitéis maidir le rialú, mar a thuairiscítear i roinn 2.2.2.
 ·
 I gcomhréir leis na Rialacha maidir le
 Rannpháirtíocht atá beartaithe faoi ‘Fís 2020’, féadfaidh luach na
 ranníocaíochtaí comhchineálacha a sholáthraíonn tríú páirtithe do na PENanna a
 bheith incháilithe, arb ionann é agus athrú mór i gcomparáid leis na rialacha
 reatha maidir le hincháilitheacht costais.
 2.1. Rialacha faireacháin agus
 tuairiscithe
 Sonraigh cé chomh
 minic agus na coinníollacha.
 Bunófar rialacha faireacháin agus
 tuairiscithe ar mhaithe le héifeachtacht agus le éifeachtúlacht chostais,
 bunaithe ar an taithí a fuarthas. Beidh sé bunaithe ar straitéis chuimsitheach,
 thráthúil agus chomhchuibhithe, ina leagtar béim mhór ar aschuir, ar thorthaí
 agus ar thionchair (féach roinn 1.4.4 den doiciméad seo).
 FAIREACHÁN
 Tá an Coimisiún tar éis dlús a chur lena
 iarrachtaí chun tacú leis an EIT chun córas faireacháin fónta agus slán atá
 bunaithe ar thorthaí a bhunú. Ba cheart neamhspleáchas an EIT agus uathriail an
 PEN agus a gcaidreamh conarthach a aithint sa chóras faireacháin. Ag an am céanna ba cheart a áirithiú tríd an gcóras faireacháin
 lánchuntasacht an EIT agus lánsolúbthacht an PEN agus a bpleananna gnó á
 saothrú acu. Comhoibreoidh an Coimisiún leis an EIT d'fhonn an dul chun cinn
 atá déanta a mheas.
 Bunófar faireachán an EIT i gcomhréir
 leis na ceithre shraith seo a leanas:
 1. Faireachán ar
 PEN ar bhonn a spriocanna aonair agus a Phríomhtháscairí Feidhmíochta arna
 n‐ordú i bpleananna gnó an PEN. Tabharfar méid suntasach saoirse do na
 PENanna (cur chuige ó bhun aníos) chun a straitéis agus a n‐eagrúchán
 inmheánach a shainiú mar aon lena ngníomhaíochtaí a shainiú agus na hacmhainní
 is gá a shlógadh.
 2. Faireachán an
 EIT ar na PENanna uile, ina ndíreofar ar shraith de chuspóirí
 straitéiseacha an EIT, arna sainaithint i Scórchlár an EIT, ina gcumhdaítear
 comhshraith táscairí ar fud na bPENanna go léir. Díreofar sa Scórchlár ar
 ghnóthachtálacha, ar aschuir agus ar thionchair eacnamaíoch agus shochaíoch
 araon na bPENanna go léir a ghiniúint. Déanfar feidhmíocht na bPENanna a
 thomhas i gcomparáid le cuspóirí sonracha trí bhíthin Scórchlár an EIT. Ina
 theannta sin, mar a moladh san athbhreithniú ar an mbunús dlí, sula seolfar na
 glaonna nua, foilseoidh an EIT na critéir agus na nósanna imeachta chun
 faireachán a dhéanamh ar ghníomhaíochtaí na bPENanna agus chun na
 gníomhaíochtaí sin a mhaoiniú agus meastóireacht a dhéanamh orthu.
 3. Faireachán ar
 ghníomhaíochtaí an EIT féin, trína gcomhcheanglófar táscairí cainníochtúla
 agus cáilíochtúla i bpeirspictíocht mheántéarmach. Mar shampla, déanfar tomhas
 ar fheidhmíocht an EIT maidir le tacaíocht a chur ar fáil do na PENanna, ar
 dhéine agus ar chumhdach na for-rochtana (líon imeachtaí na gcleachtas is
 fearr), ar scaipeadh agus ar ghníomhaíochtaí idirnáisiúnta agus ar thionchar an
 EIT ar chláir oibre níos forleithne na hEorpa maidir le nuálaíocht beartais,
 taighde agus oideachas (mar shampla % an ghlactha de shamhlacha an EIT
 arna dtástáil i dtionscnaimh eile).
 4. Faireachán agus Meastóireacht a
 dhéanamh ar an EIT mar institiúid nuálaíochta de chuid an AE faoi ‘Fís 2020’,
 a dhéanfaidh an Coimisiún i gcomhréir le forálacha Rialachán an EIT agus mar a
 thuairiscítear freisin faoi Airteagal 25 agus faoi Airteagal 26 de Rialachán XXX ó Pharlaimint na hEorpa agus ón gComhairle maidir le ‘Fís 2020’
 an XXX. Tá na meastóireachtaí beartaithe le haghaidh 2016
 (an EIT amháin), 2017 (Meastóireacht eatramhach ar an EIT mar chuid de ‘Fís 2020’)
 agus 2023 (Meastóireacht ex-post ar an EIT mar chuid de ‘Fís 2020’). Ina theannta sin, tá sé beartaithe go bhféadfaidh an
 Coimisiún, ag tráth ar bith, tuilleadh meastóireachtaí a dhéanamh ar théamaí nó
 ar thopaicí d’ábharthacht straitéiseach. Ba cheart sineirgí ghníomhaíochtaí
 beartaithe an EIT le cláir AE eile a chinntiú trí mheastóireacht an Choimisiúin
 ar Chlár Saothair Tríbhliantúil an EIT.
 TUAIRISCIÚ
 Toisc gur comhlacht de chuid an Aontais
 é an EIT a fhaigheann fóirdheontas ó bhuiséad an Aontais Eorpaigh, maidir le
 bainistíocht agus rialú airgeadais, caithfear leis an EIT an dóigh chéanna a
 gcaitear le comhlachtaí eile arna mbunú faoin gConradh agus ar a dtugtar gníomhaireachtaí
 an Aontais go ginearálta. Fágann sin go bhfuil feidhm
 ag pointe [17] de Chomhaontú Idirinstitiúideach an XX/YY/201Z idir Parlaimint
 na hEorpa, an Chomhairle agus an Coimisiún maidir le comhar um chúrsaí
 buiséadacha agus maidir le bainistíocht fhónta airgeadais, don údarás
 buiséadach le linn an nós imeachta bhuiséadaigh bhliantúil maidir leis an EIT.
 Maidir le tuairisciú faoi chur chun feidhme an chórais faireacháin:
 ·
 Aithneofar i gClár Saothair Tríbhliantúil (CST) an
 EIT na tosaíochtaí agus spriocanna ábhartha laistigh de chuspóirí
 straitéiseacha an EIT don bhliain dar gcionn (n+1). Ba
 cheart dul i gcomhairle leis na PENanna maidir le tosaíochtaí agus spriocanna
 sula nglacfar go críochnaitheach leis an CST ionas gur féidir iad a chomhtháthú
 go hiomlán lena bPleananna Gnó bliantúla ábhartha.
 ·
 Beidh ar áireamh i dTuarascáil Bhliantúil
 Gníomhaíochta don bhliain roimhe sin (n‐1) torthaí an phróisis
 faireacháin do n‐1 agus beidh tuairisc inti ar conas agus ar a mhéid a
 baineadh na cuspóirí amach. Ba cheart a chur san áireamh sa Tuarascáil
 Bhliantúil Gníomhaíochta Tuarascálacha ar Chostas agus ar Fheidhmíocht an PEN
 maidir leis an mbliain roimhe sin dá gcuid oibríochtaí (n‐1).
 Tá dálaí tuairiscithe na bPENanna
 bunaithe faoi chuimsiú an Chreat-Chomhaontaithe Comhpháirtíochta agus na
 gComhaontuithe Deontais Bliantúla (tuairisciú maidir le feidhmíocht agus
 costais). Ar an láimh eile, d’fhonn éifeachtúlacht
 agus éifeachtúlacht costais a mhéadú agus bunaithe ar an taithí arna fáil ag an
 EIT le linn chur chun feidhme na gcomhaontuithe deontais bliantúla ag na
 PENanna, ní mór roinnt beart simplíochta a chur chun feidhme sa phróiseas
 bainistíochta deontais, ag a mbeidh mar phríomhspriocanna ualach riaracháin na
 bPENanna a laghdú agus caighdeán na sonraí arna mbailiú a fheabhsú. Ar an láimh
 eile, mar atá mínithe thuas, cuirfear sraith comhtháscairí i bhfeidhm i measc
 na bPENanna uile tríd an Scórchlár, agus díreofar ar ghnóthachtálacha, ar
 aschuir agus ar thionchar eacnamaíoch agus sochaíoch araon na bPENanna go léir
 a ghiniúint.
 2.2. Córas bainistíochta agus
 rialaithe
 2.2.1. Na rioscaí a aithníodh
 Agus an gá soiléir buiséad na hEorpa a
 bhainistiú ar bhealach éifeachtúil agus éifeachtach á chur san áireamh, agus
 calaois agus diomailt a sheachaint, nuair a bheidh an buiséad á chur chun
 feidhme ag an EIT, bunófar córas rialaithe inmheánaigh a thabharfaidh dearbhú
 réasúnta go bhfuil an earráid laistigh de réimse 2-5 %, agus go hidéalach
 timpeall ar 3.5 %, thar thréimhse caiteachais ilbhliantúil, mar atá molta
 faoin Rialachán lena leagtar síos na rialacha maidir le rannpháirtíocht agus
 scaipeadh faoi ‘Fís 2020’, agus is faoin mbunús sin a thógfar ar an gcóras
 rialaithe inmheánaigh agus an straitéis iniúchóireachta.
 Cuirfidh creat
 rialaithe inmheánaigh an EIT le Caighdeáin Rialaithe Inmheánaigh an Choimisiúin,
 le nósanna imeachta an EIT féin, le seiceálacha ex-ante ar 100 % de
 chaiteachas fógartha na PENanna arna mhaoiniú ag an EIT, le deimhnithe
 iniúchóireachta, le deimhniú ar mhodheolaíochtaí dearbhaithe costas, le hiniúchtaí
 ex-post ar shampla d’éilimh, le torthaí tionscadail agus le meastóireacht sheachtrach.
 I gcomhréir le
 hAirteagal 38(4) de Rialacha Airgeadais an EIT, rinne an t-oifigeach
 údarúcháin an struchtúr eagrúcháin agus na córais bhainistíochta inmheánaí agus
 rialaithe inmheánaigh agus nósanna imeachta a oireann d’fheidhmiú dhualgais an
 EIT a chur i bhfeidhm, i gcomhlíonadh na gcaighdeán arna nglacadh ag an mBord
 Rialaithe ar bhonn na gcaighdeán coibhéiseach arna leagan síos ag an
 gCoimisiún, agus ag féachaint go cuí do na rioscaí a bhaineann leis an
 timpeallacht bhainistíochta agus le cineál na gníomhaíochta arna maoiniú.
 Déantar an
 Cleachtadh Bainistíochta Riosca ar bhonn bliantúil d’fhonn rioscaí ar bith a
 bhaineann le cur chun feidhme gníomhaíochtaí iomlána an EIT a mhaolú. Sa
 chomhthéacs sin, ba chóir don EIT, nuair a bheidh an creat rialaithe
 inmheánaigh á bhunú, na rioscaí a bhaineann leis na gníomhaíochtaí atá á gcur i
 bhfeidhm, saintréithe sonracha an daonra agus atarlú na dtairbhithe (3 PEN
 iarbhír), minicíocht na ndeontas a bhronntar (bliantúil) agus méid na n‐idirbheart
 (féach pointe 1.5.3 ar an bhfráma ama shaol cúig bliana
 déag den PEN agus na céimeanna forbartha éagsúla) a chur san áireamh agus aon
 fhorluí cistiúcháin a sheachaint.
 Ag cuimhneamh gur bronnadh
 na chéad deontais bhliantúla do PENanna in 2010, níl torthaí na rátaí earráide
 ag EIT fós. Mar sin féin, le linn chur chun feidhme na gcomhaontuithe deontais
 reatha, tá na catagóirí rioscaí seo a leanas aitheanta:
 –
 earráidí a tógadh ó chastacht na rialacha;
 –
 earráidí a tógadh ó léirmhíniú na rialacha;
 –
 urramú rialacha incháilithe;
 –
 doiciméid tacaíochta atá ar fáil;
 –
 ríomh mícheart ar chostais indíreacha.
 Rannchuideoidh na bearta simplithe ar a
 bhfuil cur síos déanta thuas le feabhsú agus laghdú rátaí earráide.
 2.2.2 Modhanna rialaithe atá
 beartaithe
 Mar a dhéantar cur síos air faoi
 Airteagal 23 de Rialachán XXX ó Рharlaimint na
 hЕorpa agus ón gComhairle maidir le ‘Fís 2020’ an XXX cuirfidh an
 córas rialaithe arna bhunú ag an EIT ráthú réasúnta ar fáil go ndéanfar
 bainistíocht leordhóthanach ar na rioscaí a bhaineann le héifeachtacht agus
 éifeachtúlacht na n‐oibríochtaí, ag ráthú dhlíthiúlacht agus rialtacht na
 n‐idirbheart agus ag baint amach cothromaíochta idir iontaobhas agus
 rialú. Laghdóidh sé freisin an t-ualach riaracháin ar PENanna.
 Mar chuid den chóras rialaithe a
 dhéanfaidh an EIT a chur chun feidhme, beidh an straitéis iniúchóireachta
 bunaithe ar an iniúchóireacht airgeadais ar shampla ionadaíoch caiteachais thar
 buiséad iomlán an EIT, go háirithe trí dheontais bhliantúla arna mbronnadh ar
 PENanna ar bhonn bliantúil. Féadfaidh an sampla
 ionadaíoch a bheith comhlánaithe ag rogha bunaithe ar mheasúnú ar na rioscaí
 maidir le caiteachas i rith na seiceálacha ex-ante ar 100 % d’éilimh agus
 bainfear úsáid as an taithí arna fáil sa measúnú ar an gcreat rialaithe ar
 mheasúnú riosca do chur chun feidhme deontas. Déanfar iniúchóireachtaí ar
 chaiteachais ar bhealach comhchuibhithe de réir phrionsabail na barainneachta,
 na héifeachtúlachta agus na héifeachtachta.
 Maidir le creat
 rialaithe inmheánaigh an EIT, tá straitéis fhoriomlán forbartha ag an EIT, lena
 n‐áirítear struchtúr maoirseachta, maidir le cur chun feidhme próiseas
 rialaithe inmheánaigh a thacaíonn le saolré iomlán an chaiteachais. Áirithíonn
 an bhainistíocht shinsearach go bhfuil an straitéis fhoriomlán sin mar aon leis
 an Tionscnamh um Chaighdeánú agus Simpliú (SSI) agus a chur chun feidhme
 glactha go foirmiúil ag an mBord Rialaithe.
 Baineann trí chineál
 cur chuige leis an Tionscnamh um Chaighdeánú agus Simpliú (SSI) arna chur i
 bhfeidhm ag an EIT:
 –
 Clár oibre agus cleachtadh pleanála an EIT
 caighdeánaithe;
 –
 Nasc leis an gcleachtadh Bainistíochta Riosca;
 –
 Buan‐Nósanna Imeachta Oibríochta a fhorbairt.
 Is éard is na Buan‐Nósanna
 Imeachta Oibríochta (SOP) ann treoracha mionsonraithe, i scríbhinn chun
 aonfhoirmeacht maidir le feidhmíocht próisis faoi leith a bhaint amach;
 cumhdaítear níos mó ná cúram nó réimse amháin laistigh den EIT, Aonad, Rannóg
 nó foirne sna treoracha de ghnáth.
 Faoi chuimsiú an tsimplithe agus fócas
 ar fheidhmíocht, agus d’fhonn an éifeachtúlacht agus an rialtacht a mhéadú agus
 ráta earráide féideartha a laghdú maidir leis na gníomhaíochtaí arna gcur chun
 feidhme ag an EIT a bhaineann le gníomhaíochtaí PENanna, déanfar úsáid deontas
 i bhfoirm cnapshuimeanna, rátaí comhréidh agus scálaí costas aonad a bheartú i
 gcomhréir le próifíl na ngníomhaíochtaí arna gcur chun feidhme ag na PENanna,
 mar atá beartaithe i Rialachán XXX ó Рharlaimint na hЕorpa agus ón
 gComhairle maidir le ‘Fís 2020’ an XXX. Maidir le deimhnithe
 iniúchóireachta ar na ráitis airgeadais atá le soláthar ag na PENanna agus na
 comhpháirtithe éagsúla, trína ndéanfaidh iniúchóirí neamhspleácha dlíthiúlacht
 agus comhréireacht na méideanna arna ndearbhú sna tuarascálacha airgeadais a
 dheimhniú, bunófar an tairseach maidir le deimhnithe dá leithéidí ar an
 leibhéal atá sainithe faoi Airteagal 28 den Rialachán lena leagtar síos na
 rialacha maidir le rannpháirtíocht agus scaipeadh faoi ‘Fís 2020’. Cuirfear gach foráil eile atá sainithe ar an rialacháin sin
 i bhfeidhm maidir leis na deimhnithe ar an modheolaíocht agus na hiniúchóirí
 deimhniúcháin.
 2.3. Bearta chun calaois agus
 neamhrialtachtaí a chosc
 2.3.1 Sonraigh bearta coisctheacha
 agus cosanta atá ann cheana nó atá beartaithe.
 Mar a thuairiscítear faoi
 Airteagal 24 de Rialachán XXX ó Pharlaimint na hEorpa
 agus ón gComhairle maidir le ‘Fís 2020’ an XXX, glacfaidh an EIT bearta
 iomchuí lena n‐áiritheofar go gcosnófar leas airgeadais an aontais. Bhí
 na moltaí i gcomhair ‘Fís 2020’ faoi réir díonta i gcoinne calaoise agus
 measúnaithe ar a dtionchar. Ar an iomlán, ba cheart go mbeadh tionchar dearfach
 ag na bearta molta ar an troid i gcoinne na calaoise, go háirithe an bhéim níos
 mó ar iniúchadh bunaithe ar riosca agus ba cheart go ndéanfadh siad atreisiú ar
 luacháil agus ar rialú.
 Tá sé de rún daingean ag an EIT calaois
 a chomhrac ag gach céim den phróiseas bainistíochta deontas agus de na
 gníomhaíochtaí eile atá á gcur chun feidhme. Forálann gach
 cinneadh a ghlacann an EIT agus gach conradh a chuireann an EIT i gcrích, go
 sonrach, go bhféadfaidh an Oifig Frith‐Chalaoise Eorpach (OLAF) agus an
 Chúirt Iniúchóirí cigireacht ar an láthair a dhéanamh ar dhoiciméid gach
 conraitheora agus gach fochonraitheora a bhfuil maoiniú an Aontais faighte acu,
 lena n‐áirítear ag áitreabh na dtairbhithe deiridh, i gcomhréir leis na
 nósanna imeachta atá leagtha síos i Rialachán (Euratom, CE) Uimh. 2185/96
 ón gComhairle an 11 Samhain 1996 maidir le seiceálacha ar an láthair agus le
 cigireachtaí.[13].
 Tá OLAF i dteideal imscrúdú inmheánach a
 dhéanamh san EIT, agus shínigh an Bord Rialaithe comhaontú maidir le haontú
 leis an gComhaontú Idir-Institiúideach an 25 Bealtaine 1999 idir Parlaimint na
 hEorpa, an Chomhairle agus an Coimisiún maidir le himscrúduithe arna ndéanamh
 ag OLAF[14].
 Ghlac an EIT cinneadh chomh maith maidir
 le téarmaí agus coinníollacha na n‐imscrúduithe inmheánacha a bhaineann
 le cosc ar chalaois, ar éilliú nó ar aon ghníomhaíocht neamhdhleathach a
 dhéanfadh dochar do leasanna airgeadais an Aontais.
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil an chreata airgeadais
 ilbhliantúil agus na línte buiséid ar a n‐imrítear tionchar
 ·
 Línte buiséid atá ann cheana
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimh. 15.02.11 An Institiúid Eorpach um Nuálaíocht agus Teicneolaíocht (EIT) || LD/LN ([15]) || ó thíortha[16] CSTE || ó thíortha is iarrthóirí[17] || ó thríú tíortha || de réir bhrí Airteagal 18(1)(aa) den Rialachán Airgeadais
 1 || 15 02 11 01 “Struchtúr Rialaithe” 2008/2013 || DCA || TÁ || NÍL || NÍL || NÍL
 1 || 15 02 11 02 “Pobail Eolais agus Nuálaíochta (PENanna) agus gníomhaíochtaí oibriúcháin eile” 2008/2013 || LD || TÁ || NÍL || NÍL || NÍL
 ·
 Línte nua buiséid atá á n‐iarraidh
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 || LD/LN ([18]) || ó thíortha[19] CSTE || ó thíortha is iarrthóirí[20] || ó thríú tíortha || de réir bhrí Airteagal 18(1)(aa) den Rialachán Airgeadais
 || 15 07 03 01 “Struchtúr Rialaithe” 2014/2020 || DCA || TÁ || NÍL || NÍL || NÍL
 || 15 07 03 02 “Pobail Eolais agus Nuálaíochta (PENanna) agus gníomhaíochtaí oibriúcháin eile” 2014/2020 || LD || TÁ || NÍL || NÍL || NÍL
 3.2. An tionchar a mheastar a
 bheidh ar chaiteachas
 3.2.1. Achoimre ar an tionchar a
 mheastar a bheidh ar chaiteachas
 EUR milliún (go dtí an 3ú deachúil) i bpraghsanna
 reatha
 Ceannteideal an chreata airgeadais ilbhliantúil: || Líon || 1 – Caiteachas Riaracháin agus Caiteachas Oibríochtúil an EIT
 An EIT || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Bliain 2021 || Bliain 2022 || IOMLÁN 2014-2022
 Teideal 1 - 15 07 03 01 “Struchtúr Rialaithe” 2014/2020 || Oibleagáidí || (1a) || 5,837 || 6,386 || 7,949 || 8,108 || 8,730 || 8,905 || 9,083 || || || 54,998
 Íocaíochtaí || (2a) || 5,837 || 6,386 || 7,949 || 8,108 || 8,730 || 8,905 || 9,083 || || || 54,998
 Teideal 2 - 15 07 03 01 “Struchtúr Rialaithe” 2014/2020 || Oibleagáidí || (1b) || 1,592 || 1,732 || 1,987 || 2,027 || 2,183 || 2,226 || 2,271 || || || 14,017
 Íocaíochtaí || (2b) || 1,592 || 1,732 || 1,987 || 2,027 || 2,183 || 2,226 || 2,271 || || || 14,017
 Teideal 3 - 15 07 03 02 “Pobail Eolais agus Nuálaíochta (PENanna) agus gníomhaíochtaí oibriúcháin eile" 2014/2020 || Oibleagáidí || (1c) || 267,498 || 324,047 || 389,375 || 472,279 || 497,460 || 554,832 || 599,777 || || || 3105,268
 Íocaíochtaí || (2c) || 232,723 || 281,921 || 338,756 || 410,883 || 432,790 || 482,704 || 521,806 || 299,888 || 103,796 || 3105,267
 IOMLÁN leithreasaí don EIT || Oibleagáidí || =1a+1b+1c || 274,926 || 332,165 || 399,312 || 482,414 || 508,373 || 565,963 || 611,130 || || || 3174,283
 Íocaíochtaí || =2a+2b+2c || 240,151 || 290,039 || 348,693 || 421,018 || 443,703 || 493,835 || 533,159 || 299,888 || 103,796 || 3174,283
 Ceannteideal an chreata airgeadais ilbhliantúil: || 1 || " Caiteachas riaracháin DG EAC”
 EUR milliún (go dtí an 3ú deachúil) i bpraghsanna
 reatha
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN 2014-2020
 DG: EAC ||
  Acmhainní daonna – Plean Bunaíochta - 15.01.05.01 || 0,472 || 0,481 || 0,491 || 0,501 || 0,511 || 0,521 || 0,531 || 3,507
  Acmhainní daonna – Plean Bunaíochta - 15.01.05.02 || 0,145 || 0,148 || 0,151 || 0,154 || 0,157 || 0,161 || 0,164 || 1,081
  Caiteachas riaracháin eile - 15.01.05.03 || 0,371 || 0,378 || 0,551 || 0,563 || 0,401 || 0,497 || 0,597 || 3,359
 IOMLÁN DG EAC || || 0,988 || 1,008 || 1,194 || 1,217 || 1,069 || 1,179 || 1,292 || 7,947
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 0,988 || 1,008 || 1,194 || 1,217 || 1,069 || 1,179 || 1,292 || 7,947
 EUR milliún (go dtí an 3ú deachúil) i bpraghsanna
 reatha
 || || || Bliain 2014 || Bliain 2015 || Bliain 2016 || Bliain 2017 || Bliain 2018* || Bliain 2019* || Bliain 2020* || Bliain 2021 || Bliain 2022 || IOMLÁN 2014-2022
 IOMLÁN leithreasaí faoi CHEANNTEIDEAL 1 den chreat airgeadais ilbhliantúil || Oibleagáidí || 275,914 || 333,173 || 400,505 || 483,632 || 509,442 || 567,142 || 612,422 || || || 3182,230
 Íocaíochtaí || 241,139 || 291,047 || 349,887 || 422,236 || 444,772 || 495,014 || 534,451 || 299,888 || 103,796 || 3182,230
 * Cuirfear EUR 1689,006 milliún breise ar
 fáil do na blianta 2018-2020 ar bhonn pro-rata ó na
 buiséid do dhúshláin shochaíocha agus do cheannaireacht sna teicneolaíochtaí
 cumasúcháin agus teicneolaíochtaí tionsclaíocha, ar bhonn táscach agus faoi
 réir an athbhreithnithe atá leagtha amach in Airteagal 26(1) de Rialachán XX/XXX
 maidir le 'Fís 2020’.
 3.2.2. An
 tionchar a mheastar a bheidh ar leithreasaí faoi chomhair oibríochtaí
 – ̈ Ní éilíonn an
 togra/tionscnamh go n‐úsáidfear leithreasaí faoi chomhair oibríochtaí
 – X Éilíonn an togra/tionscnamh go n‐úsáidfear leithreasaí faoi
 chomhair oibríochtaí mar a mhínítear thíos:
 Leithreasaí faoi chomhair oibleagáidí in EUR milliún
 (go dtí an 3ú deachúil) i bpraghsanna reatha
 Sonraigh cuspóirí agus aschuir ò || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN 2014 - 2020
 ASCHUIR ||
 Saghas aschuir[21] || Meánchostas an aschuir || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon iomlán na n‐aschur || Costas iomlán ||
 CUSPÓIR SONRACH Uimh. 1[22] Fás agus tionchar na bPENanna reatha a chomhdhlúthú agus a chothú ||
 - Aschur || PENanna || || 3 || 256.89 || 3 || 281.83 || 3 || 284.49 || 3 || 313.77 || 3 || 214.31 || 3 || 183.36 || 3 || 156.70 || 21 || 1 691,346 ||
 Fo-iomlán chuspóir sonrach Uimh. 1 || 3 || 256.89 || 3 || 281.83 || 3 || 284.49 || 3 || 313.77 || 3 || 214.31 || 3 || 183.36 || 3 || 156.70 || 21 || 1 691,346 ||
 CUSPÓIR SONRACH Uimh. 2 – Forbairt de réir a chéile i dtreo PENanna nua ||
 - Aschur || PENanna || || || || 3 || 25.98 || 3 || 82.81 || 3 || 135.98 || 3 || 232.61 || 3 || 260.17 || 3 || 274.87 || 18 || 1 012,410 ||
 - Aschur || PENanna || || || || || || || || || || 3 || 27.57 || 3 || 87.87 || 3 || 144.31 || 9 || 259,750 ||
 Fo-iomlán chuspóir sonrach Uimh. 2 || || || 3 || 25.98 || 3 || 82.81 || 3 || 135.98 || 6 || 260.18 || 6 || 348.04 || 6 || 419.17 || 27 || 1 272,160 ||
 CUSPÓIR SONRACH Uimh. 3 – Tionchar an EIT a fheabhsú trí chomhroinnt eolais, scaipeadh, for-rochtain agus nochtadh idirnáisiúnta ||
 - Aschur || || || || 10.61 || || 16.24 || || 22.08 || || 22.52 || || 22.97 || || 23.43 || || 23.90 || || 141.762 ||
 Fo-iomlán chuspóir sonrach Uimh. 3 || || 10.61 || || 16.24 || || 22.08 || || 22.52 || || 22.97 || || 23.43 || || 23.90 || || 141.762 ||
 COSTAS IOMLÁN || || 267,50 || || 324,05 || || 389,38 || || 472,28 || || 497,465 || || 554,83 || || 599,78 || || 3 105,268 ||
 3.2.3. An tionchar a mheastar a
 bheidh ar leithreasaí acmhainní daonna an EIT
 3.2.3.1 Achoimre
 –
 ̈ Ní éilíonn an togra/tionscnamh go n‐úsáidfear leithreasaí de
 chineál riaracháin
 –
 X Éilíonn an togra/tionscnamh go n‐úsáidfear
 leithreasaí de chineál riaracháin mar a mhínítear thíos:
 EUR milliún (go dtí
 an 3ú deachúil) i bpraghsanna reatha
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN 2014-2020
 Oifigigh (Gráid AD) Líne Buiséid EAC: 15 01 05 01 || 0,472 || 0,481 || 0,491 || 0,501 || 0,511 || 0,521 || 0,531 || 3,507
 Oifigigh (Gráid AST) Líne Buiséid EAC: 15 01 05 01 || 0 || 0 || 0 || 0 || 0 || 0 || 0 || 0
 Gníomhaire conarthach - Líne Buiséid EAC: 15 01 05 02 || 0,068 || 0,069 || 0,071 || 0,072 || 0,074 || 0,075 || 0,076 || 0,505
 Gníomhaire conarthach - Líne Buiséid EIT: 15 07 03 01 || 1,358 || 1,386 || 1,413 || 1,441 || 1,470 || 1,500 || 1,530 || 10,098
 Gníomhairí sealadacha - Líne Buiséid EAC: 15 01 05 01 || 5,121 || 5,224 || 5,469 || 5,864 || 6,419 || 6,547 || 6,678 || 41,322
 Saineolaithe náisiúnta ar iasacht - Líne Buiséid EAC: 15 01 05 02 || 0,077 || 0,079 || 0,081 || 0,082 || 0,084 || 0,086 || 0,087 || 0,576
 Saineolaithe náisiúnta ar iasacht – Líne Buiséid EIT: 15 07 03 01 || 0,387 || 0,395 || 0,484 || 0,493 || 0,503 || 0,513 || 0,523 || 3,299
 Comhaontú Ranníocaíochta an Óstaigh[23] || -1,560 || -1,560 || 0 || 0 || 0 || 0 || 0 || -3,120
 IOMLÁN || 5,924 || 6,074 || 8,007 || 8,454 || 9,060 || 9,241 || 9,426 || 56,187
 3.2.3.2 Na hacmhainní daonna a mheastar
 a bheidh riachtanach
 –
 ̈ Ní éilíonn an togra/tionscnamh go n‐úsáidfear acmhainní daonna
 –
 X Éilíonn an
 togra/tionscnamh go n‐úsáidfear acmhainní daonna mar a mhínítear thíos:
 –
 A) Acmhainní daonna de chuid EIT agus DG EAC
 Sloinnfear an meastachán i méideanna iomlána (nó go
 dtí an 1ú deachúil ar a mhéad)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
 ||  Poist don phlean bunaíochta (oifigigh agus gníomhairí sealadacha) ||
 || XX 07 03 01 (Ceanncheathrú agus Oifigí Ionadaíocht an Choimisiúin) || || || || || || || ||
 || 15 07 03 01 (Toscaireachtaí) EIT || 63 || 63 || 65 || 67 || 70 || 70 || 70 ||
 || 15 01 05 01 (Taighde indíreach) || 3,5 || 3,5 || 3,5 || 3,5 || 3,5 || 3,5 || 3,5 ||
 || 10 01 05 01 (Taighde díreach) || || || || || || || ||
 || || || || || || || || ||
 ||  Pearsanra seachtrach (i gcoibhéis lánaimseartha: FTE)[24] ||
 || 15 07 03 01 (CA, INT, SNE ón “imchlúdach iomlánaíoch") || || || || || || || ||
 || XX 01 02 02 (CA, INT, JED, LA agus SNE sna toscaireachtaí) || || || || || || || ||
 || XX 01 04 yy [25] || - sa Cheanncheathrú[26] || || || || || || || ||
 || - i dtoscaireachtaí || || || || || || || ||
 || 15 01 05 02 (CA, INT, SNE - Taighde indíreach) || 2 || 2 || 2 || 2 || 2 || 2 || 2 ||
 || 10 01 05 02 (CA, INT, SNE – Taighde díreach) || || || || || || || ||
 || Línte buiséid eile (sonraigh) || || || || || || || ||
 || IOMLÁN || 68,5 || 68,5 || 70,5 || 72,5 || 75,5 || 75,5 || 75,5 ||
 Comhlíonfar na riachtanais acmhainní daonna
 trí fhoireann ón DG EAC a bhfuil bainistíocht na gníomhaíochta faoina cúram
 cheana agus/nó atá ath‐imlonnaithe taobh istigh den DG, mar aon le haon
 leithdháileadh breise a d'fhéadfaí a thabhairt don DG atá i mbun bainistíochta
 faoi chuimsiú an nós imeachta maidir le leithdháileadh bliantúil i bhfianaise na
 srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha DG EAC || - Cúraimí a bhaineann le próiseas glactha Bhuiséad an EIT, go háirithe: dréachtbhuiséad, aistrithe; - Tuairim an Choimisiúin a ullmhú maidir le Clár Saothair Tríbhliantúil an EIT; - Suíomh bhreathnadóir an Choimisiúin ag cruinnithe Bhord Rialaithe an EIT a ullmhú; - Cinneadh an Choimisiúin a ullmhú maidir le comhaltaí Bhord Rialaithe EIT a cheapadh; - Comhordú agus ailíniú le tionscnaimh eile an AE, go háirithe ‘Fís 2020’; - Suíomh an Choimisiúin ag Ardán Páirtithe Leasmhara an EIT a ullmhú; - Na cruinnithe bliantúla idir an EIT-PENanna agus seirbhísí an Choimisiúin a eagrú; - Glaonna ar PENanna nua a ullmhú; - Faireachán agus meastóireacht ar an EIT; - A áirithiú go gcomhlíonfaidh céimeanna le lipéid an EIT gníomhaíochtaí a dhéantar i gcomhthéacs an Réimse Ardoideachais.
 Pearsanra seachtrach DG EAC || - Rannchuidiú le tuairim an Choimisiúin a ullmhú maidir le Clár Saothair Tríbhliantúil an EIT; - Rannchuidiú le comhordú agus ailíniú le tionscnaimh eile an AE, go háirithe ‘Fís 2020’; - Rannchuidiú le suíomh an Choimisiúin ag Ardán Páirtithe Leasmhara an EIT a ullmhú; - Rannchuidiú le cruinnithe bliantúla idir an EIT-PENanna agus seirbhísí an Choimisiúin a eagrú; - Rannchuidiú le glaonna ar PENanna nua a ullmhú; - Rannchuidiú lena áirithiú go gcomhlíonfaidh céimeanna le lipéid an EIT gníomhaíochtaí a dhéantar i gcomhthéacs an Réimse Ardoideachais.
 –
 B) Acmhainní daonna an EIT
 || || 2014 || 2015 || 2016 || 2017 || 2018 || 2019 || 2020
 Poist an EIT don phlean bunaíochta
 Foireann shealadach || AD || 27 || 27 || 28 || 29 || 32 || 32 || 32
 AST || 11 || 11 || 11 || 12 || 12 || 12 || 12
 IOMLÁN poist don phlean bunaíochta || 38 || 38 || 39 || 41 || 44 || 44 || 44
 Foireann eile (in FTE)
 Gníomhairí conarthacha (CA) || || 20 || 20 || 20 || 20 || 20 || 20 || 20
 Saineolaithe náisiúnta ar iasacht (SNE) || || 5 || 5 || 6 || 6 || 6 || 6 || 6
 Iomlán na foirne eile || || || || || || || ||
 FOIREANN IOMLÁN AN EIT: || || 63 || 63 || 65 || 67 || 70 || 70 || 70
 Cur síos ar na
 cúraimí a bheidh le déanamh:
 Gníomhairí Sealadacha EIT || - Próiseas cúraimí Bhuiséad an EIT agus an Chláir Oibre maidir le simpliú; - Rannchuidiú le hullmhú na sraitheanna nua ainmnithe agus roghnaithe PENanna; - Comhordú agus ailíniú le tionscnaimh eile an AE, go háirithe ‘Fís 2020’; - Ardán Páirtithe Leasmhara an EIT; - Eagrú cruinnithe agus éisteachtaí idir an EIT agus PENanna; - Comhdhlúthú ar PENanna reatha; - Faireachán agus meastóireacht ar an EIT; - Tionchar an EIT a fheabhsú trí chomhroinnt eolais, scaipeadh, for-rochtain agus nochtadh idirnáisiúnta.
 Pearsanra seachtrach EIT || - Rannchuidiú le hullmhú na sraitheanna nua ainmnithe agus roghnaithe PENanna nua; - Rannchuidiú le clár oibre Fiontraíochta agus Oideachais an EIT; - Rannchuidiú le hArdán Páirtithe Leasmhara an EIT; - Rannchuidiú lena áirithiú go gcomhlíonfaidh céimeanna le lipéid an EIT gníomhaíochtaí a dhéantar i gcomhthéacs an Réimse Ardoideachais.
 I bhfianaise an Phlean Bunaíochta i dtaca leis
 an gCreat Airgeadais Ilbhliantúil reatha, le haghaidh an EIT, mar
 ghníomhaireacht nuachruthaithe, foráladh líon iomlán foirne de 61 FTE ag
 clúdach na tréimhse go dtí 2013 (cothrom le 37 AT + 20 CA + SNE). Sa chomhthéacs sin, beidh an Ard‐Stiúrthóireacht EAC,
 mar mháthair-Ard‐Stiúrthóireacht, ag leanúint cur chun feidhme an Phlean
 Bunaíochta ag an EIT go cúramach.
 Ar an láimh eile, le linn
 réiteach bliantúil an Bhuiséid, ní iarrfaidh an máthair-Ard‐Stiúrthóireacht
 ach amháin an méid foirne is gá chun cuspóirí an EIT a bhaint amach ar an
 Údarás Buiséadach.
 Tá sé tábhachtach freisin
 an méadú suntasach ar ualach oibre agus inniúlachtaí an EIT a aithint agus béim
 a leagan orthu i gcomhthéacs an athbhreithnithe ar Rialachán an EIT iarbhír
 agus ar an gClár Oibre Straitéiseach um Nuálaíocht, chomh maith leis an
 tábhacht a bhaineann leis an mbuiséad nua a bheidh á chur i bhfeidhm ag an EIT.
 3.2.4. Comhoiriúnacht don chreat
 airgeadais ilbhliantúil reatha
 –
 X Tá an togra/tionscnamh comhoiriúnach don chreat
 airgeadais ilbhliantúil reatha.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[27].
 Mínigh a bhfuil gá leis, agus sonraigh na ceannteidil
 agus na línte buiséid lena mbaineann agus na méideanna comhfhreagracha.
 3.2.5 Ranníocaíochtaí ó thríú
 páirtithe
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe
 –
 X Déantar foráil sa togra/tionscnamh don
 chómhaoiniú atá réamh‐mheasta thíos:
 Leithreasaí in EUR
 milliún (go dtí an 3ú deachúil)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Costas
 Comhaontú óstaigh le Rialtas na hUngáire* || 1.560 || 1.560 || 0 || 0 || 0 || 0 || 0 || 3.120
 IOMLÁN na leithreasaí arna gcómhaoiniú || 1.560 || 1.560 || 0 || 0 || 0 || 0 || 0 || 3.120
 * Déantar foráil sa chomhaontú óstaigh go
 gcumhdóidh Rialtas na hUngáire táille chíosa áitreabh an EIT ar feadh 20 bliana
 (2011-2030) agus na costais phá a bhaineann le 20 fostaí ar feadh 5 bliana
 (2011-2015) a chomhfhreagraíonn do ranníocaíocht airgid de EUR 1,560 milliún in
 aghaidh na bliana.
 3.3. An tionchar a mheastar a
 bheidh ar ioncam
 –
 X Níl tionchar airgeadais ar bith ag an
 togra/tionscnamh ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR milliún (go dtí
 an 3ú deachúil)
 Líne buiséid ioncaim || Leithreasaí atá ar fáil don bhliain buiséadach leanúnach || Tionchar an togra/tionscnaimh[28]
 Bliain N || Bliain N+1 || Bliain N+2 || Bliain N+3 || ... iontráil na colúin ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh shannta, sonraigh na línte buiséid a n‐imrítear tionchar
 orthu.
 Sonraigh an modh chun an tionchar ar ioncam a
 ríomh.
 [1] IO C. lch.
 [2] IO C. lch.
 [3] http://ec.europa.eu/education/eit/eit-consultation_en.htm
 [4] IO C , , lch. .
 [5] IO C , , lch. .
 [6] IO C. lch.
 [7] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [8] Mar a thagraítear dó in Airteagal 49(6)(a) nó (b)
 den Rialachán Airgeadais.
 [9] In 2009 d’ainmnigh an EIT trí PEN sna réimsí seo a
 leanas: maolú athrú aeráide agus oiriúnú dó (PEN na hAeráide), sochaí
 cumarsáide agus faisnéise na todhchaí (Saotharlanna TFC an EIT) agus fuinneamh
 inbhuanaithe (PEN an Fhuinnimh Nuálaíoch).
 [10] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh Gréasáin BudgWeb: http://www.cc.cec/budg/man/budgmanag/budgmanag_en.html
 [11] Mar a thagraítear dóibh in Airteagal 185 den
 Rialachán Airgeadais.
 [12] Cinneadh C(2009) 2661 ón gCoimisiún an 3 Márta 2009 lena
 dtoilítear leis na maoluithe a d’iarr an Institiúid Eorpach um Nuálaíocht agus
 Teicneolaíocht ó Rialachán (CE, Euratom) Uimh. 2343/2002 maidir leis an
 gcreat-Rialachán Airgeadais do na comhlachtaí dá dtagraítear in
 Airteagal 185 de Rialachán (CE, Euratom) Uimh. 1605/2002 ón
 gComhairle
 [13] IO L 292, 15.11.1996, lch. 2.
 [14] Cinneadh Bhord Rialaithe an EIT an 20 Feabhra 2009.
 [15] LD = Leithreasaí difreáilte / LN = Leithreasaí
 neamhdhifreáilte
 [16] CSTE: Comhlachas Saorthrádála na hEorpa.
 [17] Tíortha is iarrthóirí agus, nuair is iomchuí,
 tíortha a d'fhéadfadh a bheith ina n‐iarrthóirí ó na Balcáin Thiar.
 [18] LD = Leithreasaí difreáilte / LN = Leithreasaí
 neamhdhifreáilte
 [19] CSTE: Comhlachas Saorthrádála na hEorpa.
 [20] Tíortha is iarrthóirí agus, nuair is iomchuí,
 tíortha a d'fhéadfadh a bheith ina n‐iarrthóirí ó na Balcáin Thiar.
 [21] Is ionann aschuir agus táirgí agus seirbhísí le soláthar
 (e.g.:líon na malartuithe mac léinn a fhaigheann maoiniú, iomlán km de bhóithre
 a rinneadh, etc.).
 [22] Mar a thuairiscítear i Roinn 1.4.2. “Cuspóirí sonracha...”
 “Cuspóir(í) sonrach(a)...”
 [23] Déantar foráil sa Chomhaontú Óstaigh go gcumhdóidh Rialtas
 na hUngáire na costais phá a bhaineann le 20 fostaí ar Gníomhairí Conarthacha
 iad ar feadh 5 bliana (2011-2015) a chomhfhreagraíonn do ranníocaíocht
 airgid de EUR 1,560 milliún in aghaidh na bliana.
 [24] CA= Gníomhaire ar conradh; INT= Foireann ghníomhaireachta
 ("Intérimaire”); JED= "Jeune Expert en Délégation"
 (saineolaí óg i dToscaireacht); LA= Gníomhaire áitiúil; SNE= Saineolaí
 náisiúnta ar iasacht;
 [25] Faoin
 uasteorainn do phearsanra seachtrach ó leithreasaí faoi
 chomhair oibríochtaí (na seanlínte "BA”).
 [26] Le haghaidh na gCistí Struchtúracha, an Chiste Eorpaigh
 Talmhaíochta um Fhorbairt Tuaithe (CETFT) agus an Chiste Eorpaigh Iascaigh
 (CEI) go bunúsach.
 [27] Féach pointí 19 agus 24 den Chomhaontú Idirinstitiúideach.
 [28] A fhad a bhaineann le hacmhainní dílse traidisiúnta
 (dleachtanna talmhaíochta, tobhaigh siúcra), ní mór na méideanna a luaitear a
 bheith ina nglanmhéideanna, i.e. méideanna comhlána agus 25 % de chostais
 bhailiúcháin a bheith bainte astu.